- Ҳа, биродар, анави икки одамга тикилиб қолдинг?! Нима, улар ўртасидаги қалин муносабат - бири иккинчисига меҳр ила боқиб, ширинсуханлик билан сўзлаётгани, иккинчиси эса унга жонини фидо қилишга тайёр тургани сени ажаблантиряптими? Биласанми, улар ким? Ота ва ўғил. Меҳрибон ота ва қобил фарзанд. Хўш, уларнинг бир-бирига муносабатлари сенга маъқулми?\n- Албатта маъқул-да. Ахир қалбларни бир-бирига маҳкам боғлайдиган, якдилликни ҳосил қиладиган бундай гўзал муносабат кимга ҳам ёқмайди? Бу - яхшиликка яхшилик билан жавоб қайтариш ва шукрони неъматнинг яққол намунаси-ку! Одамзот бу ҳаётда ота-бола, хеш-ақрабо, қўни-қўшни, дўст-биродарларидан айри яшай олармиди? Кўпчилик ичида, кимгадир муҳтож бўлиб, кимдир сизга муҳтож бўлиб яшашга табиатлантирилган эмасмизми, ахир!\n- Демак, сен одамлар ўзаро меҳр-мурувват билан, бир-бирларига ёрдам қўлини чўзиб яшашлари зарур, деб биласан ва ўзларига кўрсатилган меҳр-мурувват ва яхшиликларга шукроналик билан жавоб қайтаришлари керак, деб ўйлайсан. Шундайми?\n- Агар бирор кимса яхшиликка нонкўрлик билан жавоб қайтарса ва куфрони неъмат қилса-чи?\n- Заррача ҳаё ва виждони бор одам бундай қила олади, деб ўйламайман.\n- Ахир сен ўзинг шундай қилаяпсан-ку!\n- Нега ундай деяпсан?\n- Чунки сен Аллоҳнинг сенга бўлган фазли ва неъматини инкор қилаяпсан.\n- Нега энди? Қанақасига?\n- Аллоҳ фазлу-марҳамат соҳиби эканини тан оласанми?\n- Ҳа, тан оламан.\n- Ул зотга шукр қилишимиз керак эмасми?\n- Керак, албатта.\n- Қандай қилиб шукр бажо келтириш йўлини биласанми?\n- Билмайман. Биродар, яхшиси ўзинг айтиб бер ва мени шукрни адо этиш йўлига йўлла.\n- Унда эшит. Шукр бажо келтиришнинг икки йўли бор ва ҳар иккиси биргаликда адо этилиши лозим:\n- Сўзларинг ҳақ ва рост эканини тан оламан. Гувоҳ бўл, Аллоҳга аҳд-паймон бераман ва тирик эканман, намозни ташламасликка сўз бераман. Лекин менинг қадрдон бир дўстим ҳам борки, намоз борасида у ҳам худди мендек. Энди сендан илтимос, менга шу мавзуда бирор нарса ёзиб берсанг. Шояд, дўстим ҳам таъсирланса ва Аллоҳ унинг ҳидоятини сенинг қўлингда қилган бўлса, намозга бепарво бўлмайдиган ҳамда Аллоҳ билан ўзининг ўртасидаги алоқани узмайдиган кишилардан бўлса.\n- Бош устига, албатта ёзиб бераман.\nАзиз биродар! Ассалому алайкум\n• Намоз зўравонлик билан солинадиган айрим солиқлар каби инсон адо қилиши шарт бўлган жаримами?\n• Намоз вақтни зое қиладими? Инсоннинг шунчалик бўш вақти бормики, уни намоз билан зое қилса?!\n• Намоз диктатура ҳукм сурган мамлакатларда халқларга сиёсий ғояларни мажбуран қабул қилдирилгани каби инсонларга зўрлик билан қабул қилдириладиган мажбурий қоидами?\n• Намоз шахс эркинлигини чеклаш, ҳоҳиш-иродага тўсқинлик қилишми?\n• Намоз ким хоҳласа қилиб, савоб олмайдиган ва хоҳласа қилмай, гуноҳкор бўлмайдиган ихтиёрий бир ишми?\n• Аллоҳ бизнинг намозимизга муҳтожми?\n• Киши намоздан қанчалик фойдага эга бўлади ва намоз ўқимаслиги билан қанча зиён кўради? ...? ...?\nЭй дўстим, ўйлаб кўринг, агар бир инсон сизга бир бўлак ҳолва тутса, ё юкингизни кўтаришга ёрдамлашиб юборса, ё йўл кўрсатса, ё тўхтаб қолган машинангизни юргизишса, ё тушириб юборган нарсангизни олиб берса, унга раҳмат айтмайсизми, қалбингизда унга нисбатан ҳурмат уйғониб, уни тақдирлашни ва қилган яхшилигига ундан-да яхшироқ жавоб қайтаришни ният қилмайсизми? ... Ҳа, албатта қиласиз.\nТабиийки, шукрнинг катта-кичиклиги ҳадянинг қиймати ва ҳадя қилувчининг қадри билан ўлчанади. Яъни менга бир бўлак ҳолва тақдим қилган кишига айтган раҳматим бир қути ширинлик тақдим қилган кишига айтган раҳматимдек эмас. Қаламим ерга тушса, уни менга олиб берган ёш болага айтган сўзим уни менга олиб берган катта кишига айтган сўзим каби эмас. Бинобарин, неъматларига шукроналик адо этишим учун Аллоҳ таоло мендан суядиган иш - У зотнинг рубубиятига иқрор бўлиб, улуҳиятини муқаддас санаб, фазл-марҳаматларини эътироф этиб пешонамни ерга қўйишимдир.\nИшқ оташин жўш урар они -\nШунинг учун ҳам Росулуллоҳ соллаллоҳу алайҳи ва саллам бирор ташвишли ҳолат пайдо бўлганда дарҳол намозга шошилардилар. Душман билан жанг қилиб, ҳолдан тойган пайтларида: "Эй Билол, бизни намоз билан роҳатлантиринг", яъни намозга азон айтинг, намоз ҳаёт қийинчиликларида, мушкулотларида биз учун роҳат бўлсин, дер эдилар.\nУчинчи: Намоз — фуқароларига ўз фикрларини мажбурлаб ўтказадиган золим ҳокимнинг сиёсий тартиб-қоидаси эмас. Балки, намоз инсон ўзи қаноатланиб ва рози бўлиб, ҳеч қандай зўрлов ва мажбурловсиз қабул қилган диннинг ҳаётдаги татбиқидир. Динда эса мажбурлаш йўқдир. Намоз шароитлар ўзгариши билан ўзгариб турадиган ёки ҳокимларнинг фикрларига тобе бўладиган сиёсий қоида эмас. У бугун биринчи кўриниши ёзилиб, эртага якуний мунозарага қўйиладиган, индинга эса қайта тузатиш киритиладиган, сўнг фавқулодда вазиятлар туфайли бутунлай қайта кўриб чиқиладиган ёхуд тасдиқлаш комиссияси аъзоларининг сони етарли бўлмагунича ижроси кечиктириладиган ёки мамлакатдаги олий ҳокимият эгасининг тасдиғидан ўтмагунича ортга суриб туриладиган қонун эмас. Намоз Ислом арконларидан бир рукн, балки у Исломдаги икки шаҳодат калимасидан кейинги энг катта рукндир.\nМусулмон биродар! Модомики, бу динни қабул қилишга сизни ҳеч ким мажбурламаган экан, ўзингиз уни очиқ кўнгил ила ихтиёр этган экансиз, энди унинг ҳукмларини тўла суратда адо этишингиз шарт. Ҳар қандай мамлакат фуқароси ўша мамлакат қонунларини татбиқ этиши керак, шундай эмасми? Агар буни истамаса, икки йўлдан бирини танлаши: ё ўзи истамаган ҳолда уни мажбуран татбиқ этиши ё эса фуқароликдан воз кечиб, мамлакатни тарк этиши лозим.\nБошқа бир мисол келтирай: Кўрамизки, светофорнинг қизил чироғи ўнлаб, балки юзлаб автоуловларни тўхтаб туришга мажбур этади, ҳайдовчи ҳар қанча мартабали шахс бўлмасин, ундан ўтиб кетишга ҳақли бўлмайди. Одамларга нима бўлганки, қизил чироқ ишорасига қарши чиқишга ботинишмайди-ю, Аллоҳ субҳанаҳу ва таолонинг амрларига қарши чиқишга журъат этишади, гуноҳ ва мункар ишларга қадам қўйишади, У зот чизиб берган чегараларни бузишади?! Бу уларнинг ақллари комиллигига далилми ё ноқислигигами?! Ўзингиз инсоф билан ҳукм чиқараверинг!\nТўртинчи: Намоз шахсий эркинликни чеклаш эмас ва у ҳеч кимни ўз шахсий эркинлигини рўёбга чиқаришига тўсқинлик қилмайди. Ер юзидаги барча жамият аҳллари ўзларининг ўрмонларда яшовчи ҳайвонлар каби эмасликларига, балки уларнинг ўз ҳақ-ҳуқуқ ва эрклари бор эканига иттифоқ қилганлар. Яна шунга ҳам келишиб олганларки, уларнинг эркинликлари эътиқод, сўз ва иш борасида мутлақ ва шу билан бирга умумий тартиб-қоидалар ва бошқарувчи қонунлар билан чеклаб қўйилган. Зеро, шу чеклов бўлмаса жамият тартибланмаган, халқлар вужудга келмаган, ишлар ўзаро фойдали алоқалар асосида барпо бўлмаган бўлур эди.\nКўнгилларига нима келса шуни қиладиган, кўчаларда дайди итлар мисоли яшаб юрадиган кимсалар ҳам ҳукумат фармонларига ёки қонун бандларига қарши чиқа олмайди. Ҳатто, ўрмонлардаги ҳайвонларнинг ҳам ўзлари бўйсунадиган қонунлари бўлади. Ҳайвоншунос олимлардан бирортасидан сўраб кўрсангиз, сўзимнинг ҳақлигига амин бўласиз. Битта уядаги асалариларнинг қандай тартиб-интизом билан ишлашларини ё нон ушоғини тортиб кетаётган чумолига шериклари қандай ёрдам беришларини ўз кўзингиз билан кўрган бўлсангиз керак.\nЭй мусулмон! Сиз хос ишларингизда, яъни ейиш, ичиш, ухлаш, бедор бўлиш, муқим ёки мусофир бўлиш, олиш, сотиш ишларингизда эркинсиз, бу эркинлик эса илоҳий низом билан иҳота қилинган, шариат ҳудуди билан чекланган. Ишларингиздан чекиниб, бир неча дақиқа масжидда ўтиришингиз ва унда яна ғайрат, фаолиятингизни тиклашингиз ҳам сизнинг эркингиздандир. Сўнг бир илоҳий мадад билан руҳланиб, янгиланиб масжиддан чиқасиз ва ишларингизни давом эттирасиз.\nШунингдек, дунё ва охиратингиз бахт-саодати сабабларини сизга муҳайё қилиб қўйган илоҳий низомга боғлиқ бўлиш ҳам сизнинг эркингиздандир.\nМодомики, Аллоҳнинг қудрати сиз билан бирга, сизни ҳимоя ва мудофаа қилаётган экан, ердаги қандайдир кучга тобе бўлмаслигингиз ҳам сизнинг эркингиздандир.\nЯхши кўрган ишингизни қилишингиз, истаган нарсангизни гапиришингиз, ўзингизга ёққан нарсани ёзишингиз, қизиққан нарсангизни сотиб олишингиз ҳам эркингиздан. Фақат шарти шуки, ҳаддингиздан ошмаслигингиз керак. Чунки чегарадан чиқиш билан ўзгаларнинг эркини поймол қилишингиз мумкин. Ўзингиз ҳам ҳаққингиз поймол қилинишини истамайсиз-ку! Бинобарин Ислом ҳам ушбуни ҳаром қилган, башарий тартиб-қоидалар ҳам буни ман этади.\nБешинчи: Намоз кундалик ҳаёт юмушлари каби хоҳлаган қилиб, савоб топмайдиган, хоҳламаган қилмай, гуноҳкор бўлмайдиган ихтиёрий-мубоҳ иш эмас. Балки у лозим ва лобуд бўлган бир амалдир. Унинг ўз белгиланган вақти, ўзига хос ҳайъати, алоҳида услуби бор. Ракъатлари сонини орттириб ёки камайтириш билан уни ўзгартиришга, вақтидан илгари ё кечиктириб ўқишга ҳақли бўлмайсиз. У худди қулоққа эмас, оғизга солиниши керак бўлган луқма кабидир ва ёки ўпкага товондан эмас, оғиз ё бурундан кирадиган ҳаво кабидир. Агар юрагингизнинг қисилиб-зўрайиши ёҳуд ўпкангизнинг кенгайиб-торайиши сизнинг аралашувингиз ва фикрингиз билан бўлган бўлса, майли, унда намоз ҳақида ҳам фикр билдираверинг.\nНамоз ҳам ҳар куни ишга қатнайдиган ишчи-хизматчининг ўз ишини бажариши ёки савдогарнинг кундалик олди-сотдиси кабидир. Агар давомий ишласангиз, ишни кўзини билсангиз, ой охирида маошга эга бўласиз ёки савдогар бўлсангиз чўнтагингиз фойдага тўлади. Аксинча, ишга бепарво қарасангиз, вақтида бормасангиз, маошингиз ҳам шунга қараб бўлади, ўзингиз умид қилган фойдадан ҳам қуруқ қоласиз.\nАксарият ҳолларда одамлар ихтиёрий ишларда ҳам худди мажбурий ишларда бўлганидек жавобгарликка тортилишади. Мисол учун, туннинг қоқ ярмида радио эшитгингиз келиб, унинг мурватини охиригача бурасангиз ёки ўзингиз бор овозда куйлай бошласангиз, ўша заҳоти қўшнилар безовта бўлиб, норозилик билдиришади. Эшигингизни тақиллатиб, радиони пастлатишни ёки овозингизни ўчиришни талаб қилишади. Агар қулоқ солмасангиз, охир-оқибат жазога тортилишингиз аниқ. Хўш, ахир радио тинглаш ихтиёрий иш эмасмиди, қачон хоҳласангиз ва қандай хоҳласангиз шундай эшитишга ҳаққингиз йўқмиди? Унда нега эркингиз чекланди?\nЖавоб шуки, сиз хос қонун ёки умумий тартиб-қоида билан чеклаб қўйилгансизки, ундан тажовуз қилиш мумкин эмас. Шундай экан, Аллоҳ субҳанаҳу ва таоло Унинг улуҳиятига ва рубубиятига иймон келтирган, Унинг дини ва шариатини ихтиёрий равишда қабул қилган бандаларига фарз қилган нарсалар хусусида нима дейсиз?! Хўш, улар У зотга ибодат қилишда ва намоз ўқишда эрклимилар ёки Унинг буйруқларига муқайяд ва фармонларини ижро этишга мажбурмилар?\nОлтинчи: Ҳа, намоз ғоят зарурий эҳтиёждир. Инсон ҳаёти учун емоқ-ичмоқ қанчалик зарурат бўлса, намоз ҳам шунчалик заруратдир. Чунки, емоқ-ичмоқ жисмнинг тиргаки ва ҳаёт моддаси бўлса, намоз руҳнинг тиргаки ва осойишталик моддасидир. У ўз соҳибини бемаъни ишлардан юксалтиради, натижада намоз ўқувчи киши намозида Рабби ҳузурида қандай тўғрилик билан турган бўлса, қолган ишларида ҳам шундай тўғриланади.\nНамоз иймон билан куфр ўртасини ажратиб турувчи айирмадир. Ҳадиси шарифда ворид бўлганки: «Куфр ва иймон ўртасидаги нарса намозни тарк қилишдир.»\nИсломнинг буйруқларига зид ишларни қилиб юрувчи сохта мусулмонлардан Исломга нима наф? Улар оиласига оқ бўлган фарзанд каби эмасмики, фақат насаб жиҳатидан боғлиқликлари бор-у, лекин уларнинг йўлини тутмайди? Ўзига яхшилик истамаган кишидан яхшилик кутиш мумкинми?!\nБиз мусулмонлар сон жиҳатидан юз миллионлар билан ўлчанамиз, бироқ солиҳ кишиларнинг сони бир неча ўнлардан ошмайди. Душманни ер тишлатадиган бир дона ҳақиқий ўқ бир уюм ичи бўш патронлардан яхши эмасми? Ўртасида устуни бўлмаган чодирни мингта қозиқ тутиб тура оладими? Исломнинг устуни эса намоздир.\nНамоз инсон учун ғоят зарурий эҳтиёждир. Зеро, у инсон ахлоқини поклайди, табиатини жилвирлайди, уни фасод ва тойилишлардан тўсиб қолади, бузуқ ва мункар ишлардан қайтаради. Бир оздан кейин Рабби ҳузурида қўл қовуштириб туришини, агар қалби, нафси ва аъзолари пок бўлмаса, бу вуқуфи ундан қабул қилинмаслигини билган инсон қандай қилиб гуноҳга қўл уриши мумкин?! Ахир жуда кўпчилик мусулмонлар Аллоҳ субҳанаҳу ва таолонинг «Маст ҳолларингизда намозга яқин келманглар» ояти нозил бўлгач, маст қилувчи ичимликдан бутунлай тийилган эмасмидилар?! Қандай ҳам тийилмасинлар, ахир маст ҳолатда намозга яқинлашиш ман қилинган бўлса, намоз эса кунда беш маҳал такрорланувчи ибодат бўлса, намоздан ва Аллоҳ субҳанаҳу ва таоло ҳузурида муножот қилиб туришдан маҳрум бўлиш қўрқуви уларни ичкиликдан бутунлай воз кечишга ундади.\nДўстим, худди шифокор беморнинг ҳароратини вақти-вақти билан ўлчаб турганидек, намоз ҳам инсоннинг икки намоз оралиғидаги амалларини ўлчаб турувчи ўлчов асбоби мисолидадир. Агар амаллари солиҳ бўлса: «маҳкам бўл ва олға бос» деб айтади, бошқача бўлса: «қайт ва тўғрилан» дейди.\nМуаззин: «Аллоҳу акбар» деб нидо қилса, мўмин киши дарҳол сергакланади ва албатта Аллоҳ ҳамма нарсадан буюк эканини идрок қилган ҳолда дунё ишларидан суғурилиб, Аллоҳнинг нидо қилувчисига «лаббай» деб жавоб беради.\nАниқ ишонаверинг, намоз ўқийдиган инсондан, гарчи кўп ишларида қинғирликлар бўлган тақдирда ҳам, яхшилик ва тўғриланишини умид қилса бўлади, бир кун келиб намози уни бу нотўғри ишларидан қайтаради. Чунки, у намозида Қуръон ўқийди ва ҳар қанча ғофиллик билан ўқиётган бўлса-да, ўқиётган оятларининг маъносини тадаббур қиладиган лаҳзалар албатта келади ва қалб торлари титраб, унга яхшилик эшиклари очилади. Аллоҳ субҳанаҳу ва таолонинг ушбу ояти ҳам шу маънодаки: «Албатта намоз бузуқ ва мункар ишлардан қайтаради.» Аммо, кимки намоз ўқимаса, Қуръон ҳам ўқимайди ва ундан фойдалана олмайди, гуноҳларга ботиб, гумроҳлик ичида қолиб кетаверади.\nЕттинчи: Аллоҳ таборака ва таоло бизнинг намозимизга муҳтож эмас. Балки биз У зотга ибодат қилишга муҳтожмиз. У зот халқдан беҳожат ва барча халқ Унга муҳтож: «Эй одамлар! Сизлар Аллоҳга муҳтожсиз, Аллоҳ эса беҳожат ва мақтовга сазовор зотдир. Агар истаса, сизларни кетказади ва янги бир халқни келтиради. Бу Аллоҳга қийин эмасдир.»\nУ зот инсон фарзандини яланғоч, ялангоёқ, ҳеч вақосиз, ошни тошдан фарқлаёлмайдиган, фойда-зарарни ажратолмайдиган ақлсиз бир ҳолда дунёга келтирди. Ўзи унга ризқ берди, қувватга киргизди, соғлик, ақл, мол-дунё ато этди, еру-осмонлардаги нарсаларни унга бўйсундирди, унга неъматларини ошкору-махфий ҳолда ёғдирди. Шунча катта марҳаматлардан кейин ҳам барча мулклар молики, еру-осмон хазиналари қўлида бўлган зот бизнинг намозимизга муҳтож, деб ўйлайсизми?\nЙўқ, балки бизнинг намозимиз У зотга бўлган муҳаббатимизнинг, фазлу-марҳаматларини тан олганимизнинг, неъматларига шукр қилганимизнинг ошкора эълонидир.\nАслида, ўша намозга беэътибор бўлаётган кимсаларга ҳам Аллоҳ субҳанаҳу ва таоло бизга берганича ва ҳатто зиёдароқ неъматларни бериб қўйган. Бироқ, биз фазлу-марҳаматни тан олдик, улар эса инкор қилмоқдалар. Гўдаклик пайтларини, ҳеч нарсага молик бўлмаган кунларини унутдилар. Ўлимдан, жамлаган мол-дунёларини меросхўрларига қолдириб кетадиган кундан ғофил бўлдилар. Йиққан нарсаларининг ҳузурини бошқалар кўради, ҳисобини эса ўзлари беришади. Аллоҳга журъат қилиб, такаббурлик билан ибодатидан юз ўгиришди, яқин кунда бунинг жазосига йўлиқишади. «Албатта менга ибодат этишдан кибр-ҳаво қилган кимсалар яқинда бўйинларини эгган ҳолларида жаҳаннамга кирурлар.»\nЭй намозни тарк қилувчи инсон, диндан беҳожат эсангиз, нега мусулмонлик даъвосини қиласиз?! Агар Исломга ишонсангиз, нега намоз ўқимайсиз?! Сизни Аллоҳдан қўрқадиган диндор дейишларини ёқтирмайсизми? Аллоҳга қарши чиқувчи фосиқ аталишни маъқул кўрасизми? Нега бошлиқларингиз фармонларига итоат этасиз-у, Аллоҳнинг амр-фармонларига осий бўласиз? Сизнингча, бошлиқларнинг қадр-қиммати Аллоҳникидан юқорими? Аллоҳ Энг олий ва Энг улуғ зот!\nРосулуллоҳ соллаллоҳу алайҳи ва саллам ҳузурларига Ҳусойн ибн Убайд келиб, у зотни Қурайш мушрикларига қарши чиқишда, уларни ахмоқ санаб, илоҳларини сўкканликда айблаб тергади. Шунда Росулуллоҳ соллаллоҳу алайҳи ва саллам унга ҳужжатни барпо қилдилар, ҳақ сўзлари ила ботилини кетказдилар. Охир-оқибат бўйин эгиб, иймон келтирди, ваҳоланки илгари қалби тошдан қаттиқ эди. Росулуллоҳ соллаллоҳу алайҳи ва саллам унга дедилар:\n- Эй Ҳусойн, сен нечта илоҳга сиғинасан?\nҲусойн деди: - Ердаги еттитага ва осмондаги биттага.\n- Агар сенга бирор мусибат етса қайсинисига дуо қиласан?\n- Агар молингга талафот етса кимга дуо қиласан?\n- Унинг бир ўзи ижобат қилади-ю, сен унга бошқаларни шерик қиласанми? Эй Ҳусойн, Исломга кир, саломат қоласан.\nМен ҳам сизга айтаман, эй намоз ўқимовчи ва эй сизни кузатиб турган Зотдан ва сизни кутаётган оқибатдан ғофил мусулмон: намоз ўқинг, Аллоҳнинг қаттиқ азобидан саломат қоласиз. Мусибат келганда Аллоҳга дуо қилиб, яхши кунларда У зотни унутиш сиз учун айбдир, айб!\n Сунан ат-Термизий. Ҳадис №2543.\n“Нисо” сураси 43 - оят.\n “Анкабут” сураси 45 - оят.\n "Фотир" сураси, 15,17-оятлар.\n "Ғофир" сураси, 60-оят.


Президентга Жиззахда амалга ошириладиган 515 та лойиҳа ҳақида маълумот берилди – Газета.uz\n15 феврал 2021, 23:51 Иқтисодиёт Сиёсат\nПрезидент Шавкат Мирзиёев 15 февраль куни Жиззах вилоятининг инвестиция лойиҳалари тақдимоти билан танишди, дея хабар қилди давлат раҳбари матбуот хизмати.\nДавлат раҳбарига мазкур вилоятда жорий йилда амалга ошириладиган 515 та лойиҳа ҳақида маълумот берилди. Лойиҳаларнинг умумий қиймати 35 триллион 500 миллиард сўм. Уларнинг натижасида йилига 25 триллион сўмлик маҳсулот тайёрлаш қувватига эга янги корхоналар, қарийб 23 минг иш ўрни ташкил этилади. 264 миллион долларлик импорт ўрнини босиш ҳамда 311 миллион долларлик экспорт имконияти яратилади.\n24.06 «Шаҳидлар хотираси» мажмуаси ҳудудидаги объектлар қурилиши қандай молиялаштирилади?\n23.06 Президент Янги Ўзбекистон университетини ташкил этишга оид қарорни имзолади\nТошкентда MilaWall декоратив сувоқ шоуруми очилди\nРоссиядаги ўзбекистонликларни қайтариш учун 2 та махсус поезд рейси қўйилди


Саноат ярмаркаси ва кооперация биржаси: иккинчи кун тафсилотлари\n19 ноябр куни “Ўзэкспомарказ” миллий кўргазмалар мажмуасида давом этаётган Ўзбекистон саноат ярмаркаси ва кооперация биржаси иштирокчилар ва ташриф буюрувчилар билан гавжум бўлди. Улар кўргазмали павилонларда намойиш этилаётган маҳаллий маҳсулотлар билан яқиндан танишмоқдалар. Эътиборлиси, кўргазма стендлари янги иштирокчилар билан кенгайиб, маҳсулотлар турлари кўпайиб бормоқда.\nШу билан бирга, тадбир доирасида Халқаро савдо маркази (ИТС) мажлислар залида саноат тармоқлари ташкилотлари ва вилоятлар ҳокимликларининг навбатдаги тақдимотлари бўлиб ўтди.\nБугун юртимизда меҳмон бўлиб турган Вилнюс Савдо-саноат ва ҳунармандлик палатаси президенти Сигитас Леонависиус бошчилигидаги делегация ҳам кўргазмага ташриф буюриб, саноат ярмаркаси ва кооперация биржаси ҳамда Электрон кооперация портали фаолияти билан танишди.\nДарҳақиқат, Електрон кооперация портали (www.cooperation.uz)нинг ишга туширилиши, унинг хўжалик юритувчи субъектлар ўртасида ўзининг қулайликлари билан қизиқишларини орттирмоқда. Бунинг ёрқин далили сифатида тадбирнинг иккинчи куни, яъни 19 ноябр куни (соат 20:00) ҳолатига, рўйхатдан ўтганлар сони 11 567 та, жойлаштирилган товарлар 11 602 та, тузилган шартномалар 595 тани ташкил этиб, уларнинг умумий қиймати 82 196 млн.сўмга тенг бўлганини эътироф этиш мумкин.


МХХ Тошкентга кучли таъсирга эга дориларни етказиб берувчилардан бирини қўлга олди\nЖамият 15:30 / 12.10.2017 17389\nМиллий хавфсизлик хизмати тезкор ходимларининг Бош прокуратура ҳузуридаги Департамент ходимлари билан биргаликда ўтказган махсус тадбирида, кучли таъсир кўрсатувчи, дорихоналарда рецептларсиз берилиши тақиқланган дори воситаларини сотиш билан шуғулланган шахслар гуруҳининг фаолиятига чек қўйилди. Фарғона вилоятида туғилганлар, аввал судланган Зоҳид Масодиқов, унинг онаси, тўрт марта судланган Орзу Масодиқова ва уларнинг шериги Бахтиёр Аҳмедов 1208 та «лирика» ва 1000 та «трамадол» таблеткаларини 14 млн. сўмга сотаётган вақтларида жиноят устида қўлга олиндилар.\nДастлабки тергов давомида аниқланишича, Зоҳид Масодиқов ва Орзу Масодиқова ушбу дори воситаларни Бахтиёр Аҳмедовдан уларни ноқонуний қайта сотиш мақсадида сотиб олганлар. Шу билан бирга, Бахтиёр Аҳмедовнинг ўзи терговчиларни адаштиришга ҳаракат қилиб, яқинда Қўқондан келгани ҳамда бу дориларни Зоҳид Масодиқовнинг илтимосига кўра, Тошкентда яшовчи Темур исмли шахсдан сотиб олганини айтган. Бироқ, тадбир давомида Аҳмедов Тошкентда узоқ вақтдан бери яшаб келгани ҳамда пойтахтга кучли таъсирга эга дориларни етказиб берувчилардан бири эканлиги аниқланди. Миробод туманидаги унинг яшаш жойи кўздан кечирилганда, яна 4 мингта «лирика», 43 та «трамадол» таблеткаси, шунингдек, ноқонуний йўл билан ишлаб топилган 96,9 млн. сўм ҳамда иккита «қора бухгалтерия» дафтари топилди.\nМахсус тадбир давомида умумий ҳисобда 5208 та «лирика» ва 1043 та «трамадол» таблеткаси олиб қўйилди. Уларнинг тахминий қиймати 80,2 млн. сўмдан ошади. Сўроқ давомида Бахтиёр Аҳмедов уларни Ўзбекистон ҳудудига олиб киришга рухсат берадиган препаратларни олиш учун сертификатлар ва бошқа ҳужжатларни тақдим эта олмади.\nУшбу ҳолат бўйича Бош прокуратура ҳузуридаги Департаментнинг Шайхонтоҳур туман бўлими томонидан Жиноят кодексининг 246- ва 251-моддалари билан жиноий иш қўзғатилди.\n16:00 / 18.02.2018 206934\n17:00 / 17.02.2018 208379


Хушхабар: Бухорода янги масжид очилди! - Баҳоуддин Нақшбанд ёдгорлик мажмуаси маркази\n323 марта ўқилди.\nТуман аҳолисининг севинчи чексиз. Тиллари-ю диллари шукронада, дуода. Кўп йиллик армонлар бугун барҳам топди. Энди уларнинг ҳам ўз масжидлари, имом-хатиблари бор. Қорвулбозорда яна азон баралла янгради. Ҳақ таолонинг раҳматлари азон садолари етиб борган жойларгача сакинат ила нозил бўлди, гўё. Бу азон ҳудуд аҳолиси учун нажот чақириғи, маърифат, тарбия, илоҳий раҳматнинг даъвати бўлиб қайтиб келди. Зеро масжидлардан Аллоҳ таолонинг раҳмат нурлари таралиб туради. Ибодат, маърифат, биродарлик маскани бўлиб, мусулмонлар эътиқодини мустаҳкамлашга, ахлоқининг гўзаллашишига, ёмонликлардан узоқда бўлишига сабаб бўлади.\nШу билан Ўзбекистондаги масжидлар сони 2066 тага, Бухоро вилоятида 105 тага етди. Эслатиб ўтамиз, жорий йилнинг ўзида 10 та янги масжид очилиб, фаолият юрита бошлади.\n“Абдуллоҳ ибн Муборак” жоме масжидида бугун жума намози адо этилди. Масжидга келган намозхонлар масжидимиз жума куни очилди, мана жумани ҳам ўқиш насиб этди деб, севинмоқдалар.


Макка даврида еттинчи йилнинг боши эди (616 й. муҳаррам). Маккалик мушриклар мусулмонлар билан ҳар қандай алоқани узишга қарор қилишди. Олти йилдан бери (610-616 й.) мусулмонлик нурини сўндириш учун уринган мушриклар мусулмонларга қарши турли хил ёмонликлар қилган бўлсалар-да, ниятларига етолмаган эдилар. Кунлар эса ўтмоқда, мусулмонлик ривожланмоқда, ҳақ ботилдан устун келмоқда эди. Ҳамза, Умар каби эътиборли зотлар мусулмон бўлишган эди. Абу Толиб жияни Расули акрамни ҳали ҳам ҳимоя қиларди.\nЭнди бирор натижага эришиш учун Абу Жаҳл бошчилигида тўпланган мушриклар Ҳошим ўғиллари билан савдо-сотиқ, қиз олиб-узатиш каби ҳар қандай «маданий» муносабатларга узил-кесил барҳам беришга келишишди. Бу қарорга Қурайш пешволаридан қирқ киши қўшилди. Ҳатто улар бу қарорга қарши бирор ҳаракат қилмасликка қасам ичдилар. Қарорларини «Аҳднома» шаклида қоғозга ёзиб, муҳрладилар, уни бир матога кўчириб, Каъбанинг ичига осиб қўйдилар54. Аҳдномани Икрима ўғли Мансур ёзган эди.\nҲар ёқда пароканда бўлиб яшаётган бутун мусулмонлар "Шиъби Абу Толиб» дейилган Абу Толиб маҳалласидаги ҳошимийларга келиб қўшилишди. Расули акрам ҳам Арқамнинг уйидан чиқдилар ва Абу Толибнинг маҳалласига кўчиб ўтдилар. Бу ер ўзлари туғилган маҳалла эди. Аввал бу маҳалла «Шиъби Ҳошим», «Шиъби Абдулмутталиб» деб юритиларди.\nПайғамбаримиз Арқамнинг уйида уч йил − Макка даврининг тўртинчи йилидан еттинчи йилигача яшадилар.\nҲазрат Пайғамбарнинг амакилари Абу Лаҳаб ҳошимийлардан эди, лекин Ислом душмани бўлгани учун мушрикларга қўшилиб кетди. Бошқа амакилари Абу Толиб эса мусулмон бўлмаса ҳам, мусулмонларга раҳбар бўлди. Ҳатто мушрикларнинг Ислом маҳалласига қўққисдан бостириб келиш эҳтимоли борлигини ўйлаб, кечалари шахсан ўзи қўриқчилик қиларди.\nАбу Жаҳл имзоланган қарорномани амалга тадбиқ қилиш учун кеча-кундуз тер тўкиб ҳаракат қиларди. Мусулмонларнинг маҳалласига кириб чиқаётганларни кузатиб борар, асосан, у ерга яширинча озиқ-овқат киритилишига йўл қўймас эди55.\nМусулмонлар Абу Толиб маҳалласида уч йил қамалда қолдилар (616-619 й.). Бу давр мушрикларнинг мусулмонларга қарши кўрсатган ёмонликларининг тўртинчи − маҳрумият даври эди. Уч йил давом этган бу маҳрумият даври мусулмонлар учун жуда оғир палла бўлди. Жўржи Зайдонга кўра: «Бани Ҳошим бу тазйиқ сабабли тоғларга чиқиб кетдилар. Уч йил тоғлар орасида яшашга мажбур бўлдилар. Улар Маккага яширинча киришарди»56.\nБу муҳосара (қамал) давомида мусулмонлар жуда оғир кунларни бошларидан ўтказдилар. Озиқ-овқат олиб кириш амри маҳол эди. Шунинг учун ҳам мусулмонлар дарахт баргларини еб кун кечирдилар. Болалар очликдан қирила бошлади. Ибн Саъднинг ёзишича: «Болаларнинг дод-фарёди узоқлардан ҳам эшитилиб турарди».\nАсҳобнинг Ҳамза, Умар каби жасурларидан бошқа ҳеч ким бозорга чиқиб савдо қилолмасди. Бир йиллик эҳтиёжларини мусулмонлар фақат ҳаж мавсумида − ҳар қандай уруш тақиқланган ойларда йиғиб олишга ҳаракат қилишарди. Расули акрам ҳам «Ислом динини ёйиш» вазифаларини ўша ойлардагина адо қилардилар.\n«Маданийати Исломия тарихи» асарининг таржимони Закий Мағомиз мусулмонларнинг иккинчи Ҳабаш ҳижрати бу муҳосара даврининг бошларида қилинганини57 изоҳ тарзида қайд этгандир.\nМусулмонлар учун жуда оғир бўлган бу даврга Ислом тарихчилари «Қотиаи раҳм» номини беришган.\nМушрикларнинг бу муҳосарадан кўзлаган мақсадлари − ҳазрат Пайғамбарни ўзларига таслим эттиргунга қадар мусулмонларни оч қолдириш ва Расули акрамни ўлдиришга қулай фурсат топиш эди. Ҳолбуки, Бани Ҳошим билан бирлашган бутун мусулмонлар Пайғамбарларининг ҳаётини сақлаб қолиш учун жонларини ҳам қурбон қилишга тайёр эдилар.\nБироқ уч йил давом этган бу қамал ва очлик даври мусулмонларни анча қийин аҳволга солиш билан бирга ҳатто кўплаб мушрикларнинг ҳам ғазабини қўзғатди, уларда ачиниш ҳиссини уйғотди. Бу бемаъни қарорни бузиш учун беш ўртоқ (Ҳишом, Зухайр, Мутъим, Абул Бахтарий, Замъа) ўзаро яширинча маслаҳатлашдилар. Қурайш қабиласи аъзолари тўпланиб турган жойга бордилар. Ораларидан Зухайр:\n— Эй маккаликлар! Бу қандай бедодликки, биз шундай хуррам яшасак, ширин таомлар есак, чиройли кийинсак-у, у тарафда Бани Ҳошим қийналиб турса?! Очликдан ўлар ҳолга келса!.. Қасам ичиб айтаманки, бу бемаъни ва золим васиқа йиртилмас экан, бу ердан кетмайман! − деди.\nАбу Жаҳл ўша заҳотиёқ унга қарши гапирмоқчи бўлди. Бироқ шериклари Зухайрни қўллаб-қувватлашди. Ночор қолган Абу Жаҳл:\n— Тушунарли, бу ишни анча олдин пишитиб қўйибсизлар, − дея олди, холос.\nШу тариқа мушрикларнинг иттифоқи ҳам бузилди. Айни пайтда Каъбада осиғлиқ аҳдномаларини гувалар (дарахт қурти ёки чумоли) еб йўқотгани Расули акрам томонларидан билдирилди58. Абу Толиб бу илоҳий ишоратни Қурайшга етказди. Ўша пайтда аҳдномага мухолиф бўлганлар ҳам қуролланиб, Абу Толибнинг маҳалласига югуришиб, мусулмонларни қамалдаги бу маҳалладан чиқарганлар.\nМакка даврининг ўнинчи йили бутун мусулмонлар билан бирга Расули акрам ҳам бу уч йиллик даҳшатли қамалдан қутулдилар.\nҚамал асносида, Макка даврининг саккизинчи йилида Расулуллоҳ соллаллоҳу алайҳи васалламнинг «Иншиқоқи Қамар» дейилувчи мўъжизалари рўй берди. Ойдин бир кечада Аллоҳнинг иродаси билан Пайғамбаримиз алайҳиссалом воситаларида ой иккига бўлиниб, бир бўлаги Ҳиро тоғининг бир томонида, иккинчи бўлаги иккинчи томонида кўринди. Бироқ мушриклар бунга ҳам ишонишмади. Абу Жаҳл бу мўъжизани «сеҳргарлик» деди...\n«(Қиёмат) соати яқинлашиб қолди ва ой ҳам бўлинди»59. Муҳаммад Ҳамди Язир дейдики: «Пайғамбаримизнинг энг порлоқ мўъжизаларидан бўлган «Иншиқоқи Қамар» мўъжизаси, дарҳақиқат, содир бўлди. Бу ҳақда бир неча саҳобалардан ривоятлар бор"60.\n«Асри Саодат» асарида ушбу сатрларни ўқиймиз: «Шаққи Қамар» ҳодисасининг бўлиб ўтгани Бухорий, Муслим, Термизий, Ибн Ҳанбал, Ҳаким, Байҳақий, Абу Нуаймлар томонидан очиқ-ойдин ёзилгандир»61.\nАбдуллоҳ ибн Масъуд дейдилар: «Биз Пайғамбар билан бирга Минода бўлганимизда ой иккига бўлинди. Ҳазрат Пайғамбар бизга:\n— Бу ҳодисага шоҳид бўлингиз, − дедилар».\n—Саҳиҳи Бухорий» ва «Саҳиҳи Муслим»нинг бошқа ривоятларига кўра, ҳазрат Пайғамбар даврларида ой икки парчага айрилган, ойнинг бир парчаси тоғнинг бир томонида, иккинчи парчаси бошқа томонида эди. Расули акрам у ердагиларга: «Шоҳид бўлингиз», деганлар.\n«Саҳиҳи Муслим»да шундай ривоят бор: «Макка аҳолиси Пайғамбардан уларга бир оят-мўъжиза кўрсатишни сўрайди. Пайғамбар эса уларга ойни иккига бўлиб кўрсатадилар».\n«Жомеъи Термизий»даги ривоят эса қуйидагича: «Маккаликлар Пайғамбардан бир оят айтишини сўрайдилар. Шу пайт ой Маккада икки парчага бўлинади. Шу аснода «(Қиёмат) соати яқинлашиб қолди ва ой ҳам бўлинди» ояти каримаси нозил бўлди».\nТермизийнинг «Жомеъ»сида, Ибн Ҳанбалнинг «Муснад»ида Жубайр ибн Мутъимнинг ривояти шундай берилган: «Мушриклар бу мўъжизани кўргач, «Муҳаммад бизни сеҳрлаб қўйди. Лекин ҳаммани сеҳрлай олмайди», дедилар».\nАбу Довуд ва Байҳақийга кўра, мушриклар бундай дейишган: «Муҳаммад бутун дунёни сеҳрлай олмайди-ку, яхшиси бу ҳақда бу ерда бўлмаган кишилардан сўраб кўрамиз». Ўша пайтда Маккага узоқлардан келган сайёҳлар кириб келган. Улар ҳам йўлда келаётганларида маккаликлар кўрган ҳодисани кўрганликларини айтишган.\nХуллас, бу ҳодиса кечқурун Пайғамбар алайҳиссалом Минода турган пайтларида содир бўлган эди.\nМашҳур француз фалакшуноси Лаланда ҳам ойнинг ўтмишдаги ҳаракатлари устида иш олиб бориш жараёнида «Иншиқоқи Қамар» мўъжизасининг ҳақиқатан бўлганини эътироф этган62.\n54. «Мавохиби Ладуния» таржимаси, 1-жилд, 47-бет.\n55. Мавлоно Муҳаммад Али. «Пайғамбаримиз», 90-бет.\n56. «Маданияти Исломия тарихи», 1-жилд, 31-бет.\n57. Шу китоб. 1-жилд, 30-бет. Мутаржим изоҳи.\n58. «Пайғамбаримиз», 91-б.; «Тарихи дини Ислом», 3-жилд, 254-б.; «Қиссаси Анбиё», 2-жилд, 100-б.; «Миръотул Ибар», 5-жилд, 44-б.\n59.«Маонии Қуръон», 2-жилд, 426-бет.\n«(Қиёмат) соати яқинлашиб қолди ва ой ҳам бўлинди» (Қамар сураси, 1-оят).\n60. «Қуръон тили», 6-жилд, 4621-бет.\n61. 4-жилд, 608, 1607-бетлар.\n62. Лаланда масаласини бизга эски Истанбул муфтийларидан марҳум Фаҳми Афанди 1906/1907-ўқув йилида «Илми калом» дарсида тушунтирган эди.


Ўзбекистон Сенати ҳукуматнинг иш ўринлари яратиш дастурини тасдиқлади\nЎзбекистон сенаторлари Вазирлар маҳкамасининг 2016 йилда аҳолини иш билан таъминлаш дастурини тасдиқлади.\nМаҳаллий матбуотнинг пайшанба куни хабар беришича, дастурда 2016 йил давомида Ўзбекистонда 992 минг 700 одам иш билан таъминланиши назарда тутилган. Уларнинг 511 минг 500 нафари таълим муассасалари битирувчиларидир.\nҲукумат дастурида ишчи ўринлари яратилишида кичик бизнес ролини ошириш назарда тутилган. Дастурда Ўзбекистонда оилавий тадбиркорлик, ҳунармандчиликни ривожлантириш, битирувчиларни ишга олган тадбиркорлар учун кредит олишни енгиллаштириш чоралари қайд этилгани хабар қилинди.\nАйни пайтда Ўзбекистонда иш ҳақининг озлиги ёки иш йўқлиги туфайли ўзбекистонликларнинг кўпчилиги хориж давлатларига меҳнат муҳожирлигига кетишга мажбур бўлмоқда.\nРоссия Федерал миграция хизмати эълон қилган рақамларга қараганда, 2015 йил 4 октябрь ҳолатига кўра, Россияда расман рўйхатга олинган ўзбекистонлик меҳнат муҳожирлари сони 2 миллион 29 минг 945 кишини ташкил қилади.


Forbes 2020 йилнинг энг қиммат брендларини маълум қилди — Sof.uz\nЖАҲОН 33,036,989 24,384,824 998,109\nForbes 2020 йилнинг энг қиммат брендларини маълум қилди\n30.07 14:46 323 Технология\nForbes журнали дунёнинг энг қиммат 100 та брендлари рўйхатини янгилади.\n100 та бренднинг умумий баҳоси $2,33 трлн.дан $2,54 трлн.га кўтарилди. Ушбу брендларнинг ярми АҚШда жойлашган. Ундан ташқари япон (6 та бренд), немис (10), француз (9) ва швейцар (5) брендлари жой олган.\nБрендларнинг аксарияти IT соҳасида (20 та), молиявий хизматлар (14), автосаноат (11) соҳаларида хизмат кўрсатмоқда.\nДунёдаги 10 та энг қиммат бренд:\nЭнг тез ўсаётган брендлар. Бир қанча брендларнинг рейтингдаги позициялари якунланган молиявий йилдаги аҳволига қараб кўтарилади ёки тушади. Бу йилги рейтингда Visa (25 ўриндан 18 га), Adidas (61 дан 51 га), Netflix (38 дан 26 га) брендлари ўрни кўтарилди.\nРейтингга "янги келганлар". Бу йилги топ-100 ликка бир қатор янги брендлар қўшилди. Nintendo, Hennessy, Burger King ва AXA шулар жумласидандир. Hewlett Packard (HP) Enterprise ва Kellogg's эса аксинча рўйхатдан чиқиб кетди.\nКоронавирусдан кейинги брендлар. Келаси йилги топ-100 рейтинг аввалгиларидан кескин фарқ қилиши мумкин. Чунки коронавирус ва иқтисодий инқироз дунёдаги энг катта ва энг кичик компанияларга таъсир кўрсатишда давом этмоқда. 2019 йилда ўсишни қайд этган компаниялар Amazon, Netflix, PayPal онлайн-савдо, стриминг ва тўлов тизимларига бўлган талабнинг ортиши натижасида пандемиядан кейин янада қимматроқ бўлиши мумкин.\n“Одамлар анчадан бери брендлар тарихга айланиб бораётгани ва энди интернет асрида аҳамиятини йўқотиб бораётгани ҳақида айтиб келмоқдалар. Айтгандай, сиз энди брендга ишонишингиз шарт эмас, шунчаки унга берилган шарҳларни ўқинг, - деди Кэлкинс, Келлогг номидаги Жануби-шарқий университет Менежмент мактаби маркетинг ўқитувчиси, - бироқ, биз брендлар ғоят муҳим ва кучли бўлиб қолаётганига гувоҳ бўляпмиз. Энди улар турли хил усуллар билан қиймат яратмоқдалар, аммо ушбу компанияларни кўрсангиз, шубҳасиз, брендлар улар учун муҳимдир".\nGoogle Microsoft Forbes бренд Apple\nКеча, 11:31 1579\n23.09 17:47 117 Технология\nApple Watch Series 6 намойиш этилди (тавсиф+видео)\n16.09 14:34 121 Технология\nForbes 2020 йилнинг энг кўп маош оладиган футболчилари рейтингини эълон қилди\n15.09 11:43 404\nTikTok эгаси ижтимоий тармоқни Microsoft’га сотишдан бош тортди\n14.09 16:25 116


ДАВЛАТ ТЕРРОРИЗМИ – Huquqbon\nCategory: ДАВЛАТ ТЕРРОРИЗМИ\nКАРИМОВ РЕЖИМИНИНГ ЖИНОЯТЛАРИ\nOn Aprel 21, 2013 By huquqbonIn ДАВЛАТ ТЕРРОРИЗМИ, Толиб ЁҚУБОВнинг мақолалари1 dona sharh\n2000 йил июль ойининг бошларида Ўзбекистоннинг марказий газеталарида Сурхандарё вилоятининг Сариосиё ва Узун туманлари тоғли ҳудудларида “Ўзбекистон исломий ҳаракати” (ЎИҲ) жангарилари пайдо бўлди, отишмалар натижасида қурбонлар бор, деган хабарлар ёзилди. Шу муносабат билан Ўзбекистон Инсон Ҳуқуқлари Жамияти (ЎИҲЖ) шу йилнинг 18 августида баёнот тарқатиб, унда хусусан ушбуни ёзган эди: (Парча): “Ҳарбий ҳаракатлар бўлаётган ҳудудлардан келаётган хабарларнинг саёзлиги ва юқори лавозимли расмий шахсларнинг туманли шархлари содир бўлаётган воқеаларни чуқур ва объектив баҳолашга тўсқинлик қилмоқда. Ўзбекистон ичидаги ва унинг ташқарисидаги нуфузли сиёсий кучлар “халқаро терроризм” ва ислом экстремизми атрофида психоз ва шов-шувни кучайтирган ҳолда ҳарбий- сиёсий кризисни қиздираётганлари факти одамни сергак тортишга мажбур этади”. (Тамом).\nАслида нима бўлган?. 2000 йил декабрнинг бошида мен ва ташкилотимизнинг Қашқадарё вилояти бўлими раиси Шавриқ Рўзимуродов Сурхардарё вилоятининг Шеробод туманига сафар қилдик. Мақсадимиз шу туманлик, 1997 йилда ноҳақликдан қамалиб кетган машҳур банкир Баҳриддин Саломовнинг иши бўйича унинг акаси рассом Азамат Саломов билан учрашиш эди. Ўша пайт рўза пайти эди, бундай пайтда сафарда узоқ юриш қийин, шунинг учун ҳам биз бир суткадан кейин ортга қайтдик. Автобусда биз ўтирган ўриндиқларнинг ёнидаги икки ўриндиқда иккита ёш (тахминан 18 ёшларда) йигитча ўтириб келаётган эди. Шомга яқин автобус йўлдаги бир чойхона олдида тўхтади. Намозхонлар таҳорат ола бошладилар. Шавриқ иккаламиз шом намозига турганимизда ўша икки йигитча бизнинг ёнимизда туришди. Намоздан сўнг тўртовимиз битта стол атрофида оғиз очдик. Йигитчаларни гапга солдик ва улар бизга даҳшатли воқеаларни гапириб беришди. Continue reading «КАРИМОВ РЕЖИМИНИНГ ЖИНОЯТЛАРИ» →\nOn Yanvar 15, 2013 By huquqbonIn ДАВЛАТ ТЕРРОРИЗМИ, Толиб ЁҚУБОВнинг мақолалариLeave a comment\nБир одамни осилган ҳолатда топдилар. Инсон фожеаси. Оила аъзолари, қариндош-уруғ, қўни-қўшни, аҳли-эл таъзияда тўпланишган. Оила аъзолари чуқур мотамда, уларнинг юрагига қил сиғмайди, гапиришга-да мажоллари йўқ. Қариндош-уруғ ҳам ташвишда, ўзларига яқин инсонни йўқотиш уларда юрак изтиробини келтириб турибди. Қўни-қўшни маййитни ерга бериш маросимини ташкил қилиш учун югур-югур билан банд. Фақат таъзияга йиғилган, кўчада ўтирган аҳли-эл шивир-кичир гапирмоқда. Нима ҳақида? Бири: «Арқон бақувват экан, нимжон бўлганда ўлмай қолармиди» дедимикин? «Илгариги арқонларни бузоқча ҳам узиб кетаверарди, ҳозир капрон дейдими-ей, алламбало нарсалардан тўқишаяпти, шекилли, катта буқа ҳам узолмайди» деябдимикин яна ўтирганлардан бирови? Билмадим. Continue reading «ОСИЛГАННИНГ ТАЪЗИЯСИДА АРҚОН ҲАҚИДА ГАПИРИЛМАЙДИ» →\nOn Dekabr 28, 2012 Iyul 18, 2013 By huquqbonIn ЎЗГАЧА ФИКРЛИЛИККА ҚАРШИ ҲУКУМАТ СИЁСАТИ, ДАВЛАТ ТЕРРОРИЗМИ, Толиб ЁҚУБОВнинг мақолалари, ҲУКУМАТ МУСУЛМОНЛАРГА ҚАРШИLeave a comment\nМустақиллик йилларида Ўзбекистон ҳуқуқ-тартибот органлари қийналмай, ҳеч нарса бўлмагандай ўн минглаб инсонларни қамоқхоналарга жўнатди. Бундай қараганда мамлакатнинг жиноий қонунчилиги ҳатто баъзи демократик давлатларнинг шу тоифадаги қонунчилигидан ёмонга ўхшамайди. У ҳолда муаммо нимада? Нега прокуратура, милиция, Миллий хавфсизлик хизмати (МХХ) ва бошқа идоралар терговчилари, жиноий ишюритувга алоқаси бўлган турли мавқеъидаги судьялар ҳар қадамда, виждонлари қийналмай, қўпол равишда, жазоланиш мумкинлигини ўйламай процессуал қонунлар меёрларини бузиб келдилар? Бу масалада Ўзбекистон Инсон Ҳуқуқлари Жамияти (ЎИҲЖ) ўзининг 2004 йил 7 январда эълон қилган докладида ушбуларни ёзган эди: (Парча) Continue reading «БИЛМАСЛИК ПРЕЗУМПЦИЯСИ» →\nOn Yanvar 12, 2008 Yanvar 10, 2013 By huquqbonIn ЎЗГАЧА ФИКРЛИЛИККА ҚАРШИ ҲУКУМАТ СИЁСАТИ, ДАВЛАТ ТЕРРОРИЗМИ, МУРОЖААТлар, Юсуф Жума, ҲУҚУҚБОНЛАРНИ ТАЪҚИБ ҚИЛИШLeave a comment\nБМТ нинг Инсон Ҳуқуқлари\nХалқаро Ёзувчилар Уюшмасига\n«Чегара билмас журналистлар»\nНусхаси: Ўзбекистон Парламенти\n(Олий мажлиси) вакилларига\n2008 йил 12 январь.\nҲурматли жаноблар ва хонимлар!\n2007 йил 9 декабрдан 10 декабрга ўтар кечаси Ўзбекистонда бир оилага нисбатан мисли кўрилмаган шиддатли қуролли ҳужум амалга оширилди. Ҳукумат қарори билан жўнатилган, автоматлар билан қуролланган 200дан ошиқ махсус кучлар қўшинлари бир хонадонга ҳужум қилишди. Continue reading «МУРОЖААТНОМА» →\nЎриснинг байрами кўп, ўзбекнинг найранги кўп…\nOn Yanvar 22, 2007 Yanvar 10, 2013 By huquqbonIn ДАВЛАТ ТЕРРОРИЗМИ, МАҚОЛАлар, Толиб ЁҚУБОВнинг мақолалариLeave a comment\nБу ҳикматни мен 2001 йилнинг бошларида Қўқондаги машина бозорида эшитганман. Бозор айланиб юрганимизда менинг диққатимни жулдур кийинган, қотма, бироқ кўзларидан чуқур маънони ўқиш мумкин бўлган бир чол ўзига тортди. Кекса бўлишига қарамасдан чол ўта ҳаракатчан одам эди. Чол тинимсиз бозорни айланар, эшитилар-эшитилмас ниманидир ҳиргойи қилгандай такрорлар эди. Дастлаб мен ҳеч нарсани англай олмадим, бироқ чол навбатдаги марта бизнинг олдимиздан ўтаётганда, унинг сўзларига диққат қилдим. Чол тинимсиз шеърсифат икки қатор жумлани такрорлар эди:\nЎриснинг байрами кўп,\nЎзбекнинг найранги кўп.\nМен одамлар орасидан оралаб, чолнинг орқасидан эргашдим ва уни 10-15 минутлар чамаси таъқиб қилдим, бироқ ундан янги жумлаларни эшитмадим. Кейинчалик одамлардан эшитишимча, чол ҳар куни бозорда пайдо бўлар ва муттасил шу икки қатор ҳикматни такрорлаб юрар экан. Continue reading «Ўриснинг байрами кўп, ўзбекнинг найранги кўп…» →


-Mavzu: EHMlarda axborot xavfsizligini ta`minlash usullari\n14-Mavzu: EHMlarda axborot xavfsizligini ta`minlash usullari\nИАТларни ишлаб чиқиш (ишлов бериш)да тижорат сири бўлган маълумотларни, шунингдек, компьютерлаги ахборот тизимларининг ўзининг ҳам хавфсилиги бўйича муаммолар келиб чиқади.\nЗамонавий ААТ қуйидаги асосий белгиларга эга бўлади:\n- ахборотларнинг турли даражадаги конфиденциал (махфий)лиги;\n-маълумотлар узатилаётганда конфиденциалликни даражаларида ахборотни криптографик ҳимояси зарурлиги;\n- АРМ файл-сервер, алоқа каналлари ва ахборот тизимларига кириш ҳуқуқи ва дастурлари субъектлари ваколатининг кераклиги ва бу ваколатларни тезлик билан ўзгартириш зарурати;\n- диолог фойдаланувчилар орасида вақт тақсимлаш ва аниқ ватқ тартиб (вақт)ларида ахборотларни қайта ишлашни ташкил этиш;\n- локал тармоқлардаги ахборотлар оқими қандай бошқарилса, алоқа каналлари бўйича узоқ масофаларга узатишда ҳам шундай бошқариш шартлиги;\n- идишдаги нашрга чиқтариладиган воқеа ва ҳужжатларга рухсатсиз киришга уринишларни руйхатга олиш ва ҳисобга олиш зарурлиги;\n- ААТ дастурий таъминлаш ва ахборотларнинг яхлитлигини таъминлашнинг мажбурийлиги;\n- ахборотларни ҳимоялаш тизимини тиклаш воситаларининг борлиги билан;\n- магнит ташувчиларни ҳисобга олиш шартлиги;\n- ҳисоблаш техникаси ва магнит ташувчи воситаларни физик қўриқлаш имкони борлиги билан.\nАхборот хавфсизлиги муаммоларини йўқотишда қўлланиладиган ташкилий чоралар ва процедуралар лойиҳалашнинг ҳамма жараёнларида ва ААТдан фойдаланишда ҳал этиладиган.\nЛойиҳалаштиришда объектни лойиҳалашдан олдинги текширувига алоҳида эътибор берилади. Бу босқичда:\nишлаб чиқарилаётган ААТдаги ахборотлар ичида конфеденциали (маҳфийси) бор-йўқлигига аниқланади, конфеденциаллик даражаси ва ҳажми баҳоланади;\nахборотнинг қайта ишлаш (диалогли қайта ишлаш ва аниқ вақтдаги тартиби, техник воситалар таркиби), техник воситалар таркиби умумтизимли дастурий воситалар в.б.нинг тартиблари аниқланади;\nбозордаги ахборотларни ҳимоялашнинг сертификацияланган воситаларидан фойдалана олиш имкониятлари таҳлил қилинади;\nахборотларга ишлов беришда автоматлаштириш объектларнинг ходимлари функционал хизмат мутахассислар ва ёрдамчи ишчиларнинг қатнашганлик даражаси, ўзаро ва хавфсизлик хизмати билан таъсири аниқланади;\nишлаб чиқиш даврида махфийлик тартибини сақлаш бўйича чора-тадбирлар акцияланади.\nАхборотлар хавфсизлигини таъминлаш бўйича ташкиллаштириладиган чора-тадбирлар орасида ҳимояланадиган ААТ жойлашган объектни қўриқлаш (бинолар, иншоотлар, ахборот ташувчилар сақланадиган фойлар ҳудудлари) муҳим ўрин тутади. Шу билан бирга, ҳисоблаш техникалари ахборот ташувчилар, шунингдек алоқа линиялари ва ААТларга рухсатсиз кириш ва ўғирлашларнинг олдини олувчи ёки қийинлаштирувчи постлар техник воситалар ўрнатилади.\nАхборотларни рухсатсиз киришдан ҳимоя қилувчи системалар (тизимлар)нинг ишлаши дастурий техник восита ва ташкилий қарорлар мажмуаси сифатида қуйидагиларни кўзда тутади:\nахборот ташувчилар, парол (калит сўз)лар ва калитларни ҳисобга олиш, сақлаш ҳамда фойдаланувчиларга бериш;\nхизмат ахборотларини юритиш пароллар калитлар юзага келиши, ахборотларга киришни чегаралаш қоидаларини кузатиб бориш;\nмаҳфий ахборотларни ҳимоя қилиш тизимининг ишлашини тезкор ҳимоя қилиш;\nумумтизимли дастурий шароитларни андазага мувофиқлигини назорат қилиш;\nААТга уланадиган янги дастурий воситаларни қабкл қилиш;\nфойдаланувчиларнинг хатти-харакати таҳлилини ҳисобга олиш йўли билан молиявий кредит ахборотларига технологик ишлов бериш жараёнининг боришини назорат қилиш;\nхавфли ходисалар сигнализацияларини в.б.\nШуни ҳам ҳисобга олиш керакки, ахборотларни ҳимоялашнинг керакли ташкиллаштирилган дастурий-техник воситаларисиз ва муолажаларнинг кўзда тутилган лойиҳавий ҳужжатлаштиришларисиз бу дастурий-техник воситалар қанчалик мукаммал бўлмасин, ахборотлар хавфсизлиги муаммосини етарли даражада ҳал қилиб бўлмайди.\nААТда ахборотларни ҳимоялашнинг базавий тизимини яратиш қуйидаги тамойилларга асосланади:\n- Дастурий аппаратли воситалар ва ҳимоя чораларининг оптимал бирикишини биллирувчи тузилиши мамлакатимиз ва хориж ҳимоя тузилишлари амалиётида тасдиқланган ташкилий чораларнинг етакчиси ҳимоя тизимларини қуришга комплекс ёндашиш;\n- Ишлов берилаётган ахборотлар ва ишлов бериш муаммоларига кириш бўйича ваколатларни бўлаклаш ва минималлаштириш, яъни минимум фойдаланувчиларга улар Кириши мумкин бўлган конфеденциал ахборотлар ишлов беришни автоматлаштириш нуқтаи назаридан фойдаланувчиларга қатъий белгиланган ваколат минимумини тақдим этиш;\n- Назоратнинг тўлиқлиги ва рухсатсиз киришга уринишларни яъни ҳар бир фойдаланувчининг ўзига хослигини аниқ белгилашнинг зарурлиги ва бўлиши мумкин бўлган текширув учун унинг хатти-харакатларига доир баҳннома тузиш, шунингдек, олдиндан рўйхатга олинмасдан ААТдаги ахборотларга ишлов бериш бўйича ҳар қандай операцияларни амалга ошириш имкони йўқлигини рўйхатга олиш.\n- Ҳимоялаш тизимларининг ишончлилигини таъминлаш, яъни тизимда узилишлар рад этиш тартиббузарнинг атайлаб қолган ҳаракатлари ёки фойдаланувчилар ва хизмат қилувчи ходимларнинг (атайлаб қилмаган) ҳолатлари кабилар пайдо бўлганда ишончлилик даражасининг пасайиши мумкин эмаслиги;\n- Ҳимоялаш тизимларининг ишлаши устидан назоратни таъминлаш, яъни ҳимоялаш механизмларининг иш қобилиятини назорат қилиш восита ва усулларни яратиш.\n- Умумий, амалий дастурий таъминлаш ва ААТдан фойдаланувчилар учун ахборотларни ҳимоялаш тизимининг таниқлиги.\nАхборотларни ҳимоялаш тизимини ишлаб чиқиш ва ишга тушириш баҳоси ААТни ахборотларни ҳимоялаш тизимларисиз ишлаб чиқилган ва ишга туширилган ҳолда объектга етказилган бўлиши мумкин бўлган зарар баҳосидан кам бўлмоғи ҳолатида акс этадиган ҳимоялаш тизимларидан фойдаланишнинг иқтисодий жиҳатдан мақсадга мувофиқлиги.\nАхборотларни ҳимоялаш тизимларини тайёрлаш муаммоларида қуйидаги ўзаро бир-бирини тўлдирувчи иккита масала мавжуд:\n1.Ахборотларни ҳимоялаш тизимларини ишлаб чиқиш (унингбирикмаси).\n2. Ишлаб чиқилган ахборотларни ҳимоялаш тизимини баҳолаш.\nИккинчи масала ахборотларни ҳимоялаш тизимлари шундай тизимлар комплекси талабларини қондира оладими деган мақсадни аниқлаш учун унинг техник тавсифини таҳлил қилиш йўли билан ҳал этилади. Бундай масалалар ҳозирги пайтда ахборотларни ҳимоялаш воситаларини сертификациялаш ва жорий этиш жараёнида ахборотларни ҳимоялаш тизимларини шаҳодатлаш ёрдамида деярли имтиёзли равишда, экспертлик йўли билан ҳал қилинади.\nАхборотларнинг хавфсизлигини таъминлаш усуллари ва воситалари\nМайл, истак, ҳоҳиш


Қўйлиқ бозори яқинида «Нексия» портлади - www.Voydod.net\nҚўйлиқ бозори яқинида «Нексия» портлади Bo'limi: Новости Мира\n5 Шанба куни эрталабки соат 10:00 да “Қўйлиқ” бозори яқинида газбалон ёрдамидаҳаракатланадиган «Нексия» русумли автомобиль портлаб кетди. Гувоҳларнингсўзларига қараганда портлаш оқибатида атрофда яна тўртта автомобиль: иккита «Нексия», «Лассети» ва «Дамас»автомобиллар шикастланган, бу хақда Podrobno.uz хабар беради.\nВоқеа жойига зудликбилан ўт ўчирувчилар бригадаси, хуқуқни ҳимоя қилиш органлари ходимлари ҳамда тез ёрдам машиналари етибкелишган. Айни дамда портлаш сабаблари аниқланмоқда. Мутахассисларнингсўзларига қараганда, бундай портлашлар ускунанинг нотўғри ўрнатилганлиги ҳамда газнинг сифатсизлигиоқибатида содир бўлиши мумкин.


Душанбе халқаро аэропортида Президентимизни Тожикистон Республикаси Президенти кутиб олди.\nПрезидентлар Душанбе шаҳрида икки томонлама учрашув ўтказди. Эмомали Раҳмон Шавкат Мирзиёевни ташриф билан самимий қутлаб, ушбу учрашув олий даражадаги доимий мулоқотларнинг изчил давоми эканини таъкидлади.\nУчрашувда мамлакатларимиз ўртасидаги савдо-иқтисодий, маданий-гуманитар ҳамкорликни янада ривожлантириш масалалари муҳокама қилинди.\nЎзбекистон ва Тожикистон Президентларининг сиёсий иродаси туфайли кейинги йилларда мамлакатларимиз ўртасидаги ҳамкорлик, дўстлик ва яхши қўшничилик муносабатлари янги босқичга кўтарилди, халқларимиз дўстлиги мустаҳкамланди.\nАйниқса, Президентимиз Шавкат Мирзиёевнинг жорий йил март ойида Тожикистонга, Тожикистон Республикаси Президенти Эмомали Раҳмоннинг август ойида Ўзбекистонга давлат ташрифлари тарихий воқеа бўлди.\nДавлат раҳбарларининг очиқ, ўзаро ишонч ва дўстона муносабатлари нафақат Ўзбекистон – Тожикистон ҳамкорлигини мустаҳкамлаш, балки бутун Марказий Осиё минтақасида тинчлик ва барқарор тараққиётни таъминлашга хизмат қилмоқда.\nМамлакатларимиз БМТ, ШҲТ, МДҲ каби халқаро тузилмалар доирасида ҳам самарали ҳамкорлик қилиб келмоқда. Минтақавий ва халқаро аҳамиятга молик масалаларда томонларнинг қарашлари ўхшашдир. Турли даражадаги делегациялар алмашувлари, ҳудудлар ўртасидаги алоқалар фаоллашди.\nДавлатимиз раҳбари ташаббуси билан жорий йил 7 март куни Самарқанд шаҳридаги Алишер Навоий номидаги марказий истироҳат боғида ўзбек ва тожик халқларининг буюк мутафаккирлари – Алишер Навоий ва Абдураҳмон Жомийга ҳайкал ўрнатилган эди.\nАна шу эзгу ташаббусга жавобан Душанбе шаҳрида Алишер Навоий номидаги маданият ва истироҳат боғи барпо этилиб, унда икки буюк сиймонинг ҳайкали қад ростлагани халқларимиз ўртасидаги дўстона алоқалар мустаҳкамланиб бораётганининг яна бир ифодаси бўлди.\nПрезидентимизнинг ташрифи доирасида мазкур янги боғ ҳамда Абдураҳмон Жомий ва Алишер Навоийга ўрнатилган ҳайкалнинг очилиш маросими бўлди.\nШавкат Мирзиёев ва Эмомали Раҳмон ушбу икки буюк мутафаккир ҳайкали пойига гуллар қўйди.\nАлишер Навоий номидаги маданият ва истироҳат боғининг умумий майдони 2 гектардан зиёд. Боғда ташриф буюрувчилар учун барча шароит ва қулайлик яратилган. Ўриндиқлар ёнида китобхонликни тарғиб этувчи ҳайкалчалар ўрнатилган. Ота ва ўғил, Она ва қиз, Бобо ва набира сиймолари акс этган ушбу санъат асарлари ҳар қандай инсонни китобга ошно бўлишга ундайди.\nПрезидент Шавкат Мирзиёев Президент Эмомали Раҳмон ҳамроҳлигида Турсунзода шаҳрига ташриф буюрди. Олий мартабали меҳмон шарафига йўл бўйлаб кўчалар байрамона безатилган, Ўзбекистон ва Тожикистон байроқлари, паннолар ўрнатилган.\nШаҳарга кираверишда минглаб одамлар давлатимиз раҳбарини катта хурсандчилик, тантана билан кутиб олди. Миллий куй-қўшиқлар, рақслар ижро этилди.\nЎзбекистон Президентининг қўшни давлатлар билан очиқлик, ҳамкорлик ва бағрикенглик сиёсати барча тожикистонликлар қатори Турсунзода аҳолисига ҳам катта қувонч бағишлаган. Шавкат Мирзиёевнинг жорий йил март ойида Тожикистонга давлат ташрифи чоғида имзоланган Давлат чегараси бўйича шартнома ҳамда Фуқароларнинг ўзаро қатнови тўғрисида битим халқларимиз ҳаётида улкан аҳамиятга эга бўлди. Чегарадан ўтказиш пунктлари фаолияти қайта тиклангани, борди-келди учун 30 кунгача визасиз тартиб жорий этилгани, автобус ва самолёт қатнови йўлга қўйилгани одамларга кенг қулайликлар яратмоқда.\nПрезидентлар Турсунзода шаҳридаги “Талко” давлат унитар корхонасига ташриф буюрди.\nУшбу завод дунёдаги энг йирик алюминий ишлаб чиқарувчи корхоналардан биридир. 2007 йили завод "Тожикистон алюминий компанияси" (Талко) давлат унитар корхонасига айлантирилган. Бу ерда йилига 105 минг тонна бирламчи алюминий ишлаб чиқарилади ва асосан экспортга йўналтирилади. Бундан ташқари, 70 дан ортиқ турдаги истеъмол товарлари тайёрланади. Айни пайтда заводда 8 мингга яқин киши меҳнат қилади.\nДавлатимиз раҳбари алюминий хомашёсини қуйиш жараёни ва тайёр маҳсулотларни кўздан кечирди.\nЎзбекистоннинг «Крантас групп» масъулияти чекланган жамияти билан Тожикистон алюминий компанияси ҳамкорлигида жорий йил июль ойида ташкил этилган "Талко-Крантас махсус техникалар заводи" масъулияти чекланган жамияти шаклидаги Ўзбекистон – Тожикистон қўшма корхонаси тақдимоти бўлиб ўтди.\nМазкур корхонада автокранлар, трактор прицеплари, яримтиркамалар ва бошқа махсус техника воситалари ишлаб чиқарилади. Бутловчи қисмлар Ўзбекистондан келтирилиб, Тожикистонда йиғилади.\n300 минглик Турсунзода шаҳри аҳолисининг қарийб ярми ўзбеклардир. Шаҳар атрофидаги деҳқон хўжаликлари асосан узумчилик билан шуғулланади. Узумзорлар Фарғонанинг Бешариқ ёки Тошкент вилоятининг Паркент туманидаги токзорларни эслатади.\nТурсунзода туманидаги “Боғи сомон” деҳқон хўжалиги раҳбари Камол ҳожи Мадумаров асли олтиариқлик уста деҳқон фарзанди. У ота касбини давом эттириб, элда обрў топган. Хўжалик узумзори 500 гектар. 1 минг 100 ишчи меҳнат қилаётган хўжаликда узумнинг «Ҳусайни», «Ризамат», «Каттақўрғон», «Келин бармоқ» каби 7 хил нави етиштирилади. Маҳсулотнинг 70-80 фоизи экспорт қилинади. Хўжаликнинг 1 минг 200 тонналик совуткичли омборхонасида айни пайтда ҳосилни жамлаш ишлари авжида.\nПрезидентлар мазкур совуткичли омборхона билан танишиб, хўжалик узумзорларида бўлди. Шавкат Мирзиёев Камол ота Мадумаровга мамлакатимизда ишлаб чиқарилган «Captiva» автомашинасини совға қилди. Давлатимиз раҳбари шу тумандаги «Ватан» деҳқон хўжалигида бўлиб, унинг раҳбари Неъмат ҳожи Усмоновга ҳам "Captiva" машинасини туҳфа этди.\nЎзбекистон Республикаси Президентининг Тожикистон Республикасига ташрифи давом этмоқда.\nШавкат Мирзиёев 28 сентябрь куни Душанбе шаҳрида бўлиб ўтадиган Мустақил Давлатлар Ҳамдўстлиги Давлат раҳбарлари кенгаши мажлисида иштирок этади.


БЕБАҲО НЕЪМАТ ДЕЙМИЗ-У, ҚАДРИНИ АРЗОН БИЛУРМИЗ сувдан оқилона фойдаланиш тўғрисидаги муносабатимиз ҳақида мулоҳазалар — Ishonch Gazetasi\nБЕБАҲО НЕЪМАТ ДЕЙМИЗ-У, ҚАДРИНИ АРЗОН БИЛУРМИЗ сувдан оқилона фойдаланиш тўғрисидаги муносабатимиз ҳақида мулоҳазалар\nДунёдаги мавжуд сув манбаларининг тўқсон етти фоизи истеъмол учун яроқсиз. Бундан кўпчилигимиз хабардормиз. Шундай бўлса-да… Бир дона тарвузни совутиш учун камида минг литр сув сарфлаймиз. Жўмракдан шариллаб оқаётган тоза сувни ҳовлига, йўлакларга кўллатиб сепамиз. «Микроклимат» ҳосил қилиш учун қўлбола фаввора ясаймиз. Аждодларимизнинг «Сувга тупурма, ифлос қилма, ахлат ташлама, қудуққа тош тўкма» деган ўгитлари ёдимиздан кўтарилиб кетган. Орол қуриб битаёзган бўлса-да, ҳамон кўпчилигимизда сув сероб, деган фикр ўзгармаган. Аслида-чи? Нега бунчалар бефарқмиз?\nЯпон олимининг «ҳайрати»\nБундан бир неча йил аввал япониялик таниқли олимлардан бири Ўзбекистонга келиб, буюк ипак йўли ўтган шаҳарлар бўйлаб саёҳат қилади. Саёҳати якунида ўзбек хонадонларидан бирида меҳмон бўлади. Уй эгалари югуриб-елиб тансиқ таомлар тайёрлашади, дастурхонга сархил мева-чева қўйишади. Қиз-келинлар кўча, йўлак ва ҳовлини супуриб-сидириб, шлангда сув сепишади, гул-райҳонларнинг баргларини ювишади. Айни шу пайтда дарвозадан меҳмонлар кириб келишади. Япониялик олим аёлларнинг саъй-ҳаракатини кўриб, аввалига ерга сепилаётган сув ҳақида сўрайди, ичишга яроқлилигини билиб, ҳайратга тушади ва ҳамроҳларидан бирига «Уй соҳиби миллиардер бўлса керак-а?» дейди…\nҚимматга тушган чойхўрлик\nБундан бир неча йил аввал бир гуруҳ ҳамкасблар билан Миср давлатида бўлганимиз ёдимдан чиқмайди. Қадимий эҳромлар, неча минг йиллик тарих, юксак маданият ютуқлари хотирамизга нақшланиб қолди. Аммо унинг энг ёрқинларидан бири шуки, ҳар гал бир пиёла сув билан чанқоқни қондираётганимда уни эслайман…\nСаёҳат дастури ғоят тиғиз бўлгани учун кечқурун ҳориб-чарчаб, меҳмонхонага қайтамиз. Кечки таом пайти белгиланган меъёрдаги бир финжон чойга қаноат қилмай, тарвуздай чойнакда аччиқ-аччиқ дамлатиб, ичаверибмиз. Ҳисоб-китоб пайти… бир терлаб, чўнтагимиз енгиллаб олди.\nБарчанинг ризқи у\nЁзнинг жазирама кунлари йирик шаҳарларда яшаётган аҳоли жон бошига 600-700 литргача сув ишлатилади. Ҳамкасбимиз Дамин Жумақул бу тўғрида шундай ёзади: Ўзбекистонда бир одам соқол олишга ўртача 20 литр сув сарфлайди. Бу ҳақда 2000 йили Олий Мажлисда бўлиб ўтган йиғилишда айтилган эди. Орадан ўтган ўн саккиз йил мобайнида қанчадан-қанча йигитларимизнинг соқоли чиқди-ю, аммо ўша сарфланаётган 20 литр сув 21 литрга чиқса чиққандир, аммо 19 литрга тушганича йўқ. Европаликлар эса соқол олишга 200 грамм сув сарфлайди. Бунинг сабаби бизнинг соқолимиз европаликларнинг соқолидан юз баробар кўплигида эмас, биз шунчаки сув жўмрагини очиб қўйиб, юз баробар кўп сувни оқизиб юборишимизда». Бундай мисолларни кўплаб келтириш мумкин. Томорқани суғорганда ҳар бир дарахтнинг тагида сув кўллаб, қўшни томонга пайнов чиқмагунча кўнглимиз тўлмайди. Далага сув очсак, эгатларга тараб қўйиб, эрталаб хабар оламиз…\nТелевизорда неча йиллардан бери бир қултум сувга зор чўл-у биёбонларни, сувсизликдан лаблари қақраб, ёрилиб кетган болаларни, қуриб-қақшаб ётган ўрмонларни кўрамиз, аммо бунга ажабланмаймиз ҳам. Умуман, сув ҳақидаги тасаввуримиз ё тўлиқ эмас, ё бутунлай нотўғри. Билмаймизки, сув нафақат инсон, бутун табиат, жамики жонзотнинг, шу билан бирга, ер-у осмоннинг, бу ёруғ оламга биздан кейин келадиган авлодларнинг ҳам ризқи-насибаси. Бировнинг ризқига хиёнат қилиш эса оғир гуноҳ.\nОлим дўстимиз эринмай тушунтиради: бугун ёмғир, дўл, жала бўлиб ерга сингаётган сув – кеча, ўтган ой ёки ўтган йили ердан кўтарилган буғ эмас, неча минг-минг йиллар, балким миллион йил аввал буғланган, ердан кўтарилган сув. Демак, бугун шивалаб ёғаётган ёмғир томчиларида ўтмиш аждодларнинг хотираси бор. «Сувга тупурма» деб бежиз айтилмаган. Фақатгина бу эмас, аввало, бу неъматни исроф қилмаслик керак.\nМамлакатимизда сув омборлари қурилиши натижасида 4,3 миллион гектардан ортиқ ерда суғорма деҳқончилик қилиш, сув ресурсларидан гидротехника ва балиқчилик мақсадларида янада кенгроқ фойдаланиш имкониятлари яратилган.\nДавлат геология ва минерал ресурслар қўмитасининг маълумотларига кўра, мамлакатимизда 97 та ер ости суви конлари аниқланган бўлиб, улардан 19 тасининг ҳосил бўлиш зонаси қўриқланадиган табиий ҳудудлар тоифасига киритилган. Кейинги йилларда сув танқис жойларда аҳолини марказлаштирилган ичимлик суви билан таъминлаш мақсадида муайян чора-тадбирлар амалга оширилмоқда. Чунончи, 69 та шаҳар, 335 та посёлка ва 2902 та қишлоқ аҳоли пункти эҳтиёжлари ер ости сувлари захиралари ҳисобига қондирилаётир. Аммо бу муаммо тўлиқ ўз ечимини топгани йўқ.\nЕр ости ичимлик суви конларининг ҳозирги ҳолатини баҳолаш, истиқболли чучук ер ости сув захираларини қидириб топиш ҳам бугунги куннинг муҳим вазифаларидан ҳисобланади Мазкур йилда мамлакатимизда аҳолини тоза ичимлик суви билан таъминлаш ва канализация объектларини қуриш ҳамда мавжудларини реконструкция қилиш ишлари учун Молия вазирлиги ҳузуридаги «Тоза ичимлик суви» жамғармасига 584,7 миллиард сўм ажратилган. Сармоялар эвазига 377 та тегишли объект, бир ярим миллион километрга сув қувурлари ҳамда 261 та сув иншоотини қуриш, реконструкция қилиш ишлари амалга оширилмоқда.\nМазур ишлар давлатимиз раҳбарининг «2017 – 2021 йилларда ичимлик суви таъминоти ва канализация тизимларини комплекс ривожлантириш ҳамда модернизация қилиш дастури тўғрисида»ги ҳамда «2017 – 2021 йилларда ер ости сувлари захираларидан оқилона фойдаланишни назорат қилиш ва ҳисобга олишни тартибга солиш чора-тадбирлари тўғрисида»ги қарорлари асосида амалга оширилмоқда.\nКейинги йилларда тоғларга қор кам тушмоқда, музликларнинг умумий майдони қисқармоқда, тоғ зоналаридаги сув захирасини тўпловчи ўрмон ва арчазорлар кесилмоқда. Аҳоли сонининг ошиши билан ер усти ва ер ости сувларидан ичимлик суви сифатида фойдаланиш кўпаймоқда.\nЎзбекистон Экологик ҳаракати маълумотларига кўра, тоза ичимлик сувидан оқилона фойдаланиш борасида тегишли чора-тадбирлар ишлаб чиқилган, бу борадаги фаолиятни ҳуқуқий жиҳатдан йўлга солиш мақсадида қонунлар, ҳукумат қарорлари қабул қилинган. Мамлакат ҳудудидаги барча дарё ва каналлар қирғоғида сув муҳофазаси зонасини ташкил этиш ва уни амалга ошириш, дарё ва каналларга ташланаётган оқова сувларини назоратга олиш, канализация тизимларини мукаммаллаштириш, шунингдек, бактериологик ифлосланишнинг олдини олиш муҳим вазифа деб белгиланган.\nБир қарашда, ташвишга тушадиган жойи йўқ, ҳаммаси жойида: чора-тадбирлар белгиланган, сувни тежаб ишлатиш ҳаракатлари бошланган. Аммо шу билангина муаммони ҳал қилиб бўлмайди. Сувни тежайдиган замонавий мосламалардан фойдаланиш, янги сув омборлари қуриш, сув нархини оширишдан ҳам муҳим бир вазифа бор, у ҳам бўлса, бизнинг, катта-ю кичик: ўзимиз, фарзандларимиз, набираларимиз – беистисно ҳаммамизнинг обиҳаёт деб аталмиш ноёб мўъжизага муносабатимизнинг ўзгаришидир. Бу муносабат ўзгармас экан, муаммо йил ўтгани сари янада мураккаблашиб бораверади. Чунки сувнинг бир томчиси ҳам сув – бебаҳо неъмат.\nБир пиёла чой қадри маҳалла чойхонасига назар\nҲар бир аъзо эътиборда\nМуҳокамада матбуот истиқболлари


Президентликка номзод мажбурий эмлаш ҳақидаги қонунга эътироз билдирди - xabar.uz\nПрезидентликка номзод мажбурий эмлаш ҳақидаги қонунга...\n15.08.2021 10:46 0 3620\nЯқинда «Ўзбекистон Республикасининг айрим қонун ҳужжатларига аҳолининг санитария-эпидемиологик осойишталигини таъминлашга қаратилган ўзгартишлар ва қўшимча киритиш тўғрисида»ги Ўзбекистон Республикаси Қонуни қабул қилинган эди.\nУнда Меҳнат кодексининг 113-моддасида ходим карантинли ва одам учун хавфли бўлган бошқа юқумли касалликлар тарқалиши таҳдиди мавжуд бўлган тақдирда Бош давлат санитария врачининг қарори асосида қонунчиликда белгиланган тартибда жорий этиладиган профилактик эмлашдан ўтишни рад этган тақдирда иш берувчи уни ишга қўймасликка ҳақли эканлиги назарда тутилган.\nПрезидентликка номзоди тавсия қилинган, «Адолат» партияси раҳбари Баҳром Абдуҳалимов мазкур қонун фақат иш берувчига фойдали экани, ходимлар манфаати кўзланмагани ҳақида айтди.\n«Албатта, ушбу меъёрлар халқ саломатлигини кўзлаб жорий этилган. Вирусга чалиниш занжирини узиш учун профилактик тадбирлар шарт. Аммо ушбу қонун асосан иш берувчилар фойдасига хизмат қилмоқда. Ходим манфаатларидан эса четлаб ўтилмоқда.\n«Соғлиғининг ҳолатига кўра қарши кўрсатма мавжуд бўлмаганда» изоҳи берилгани айни муддао, бироқ шифокор рухсатидан сўнг вакцина қабул қилган ходимларга ҳам имтиёз ва имкониятлар берилганида нур устига нур бўлар эди.\nВакцина олгач, айрим безовталиклар (иситма, холсизлик, оғриқ) кузатилиши реал мисоллар билан исботини топди. Аслида бу хавотирли ҳолат эмас, аксинча иммунитет шаклланаётганидан дарак беради. Мазкур аломатлар юз бераётган вақтда (тахминан 3 кун давомида) ходимга иш ҳақи сақланадиган таътил бериш мақсадга мувофиқ. Бинобарин, соғлом вужудгина тўлақонли меҳнат қилишга қодир бўлади. Вакцина реакцияси вақтинча ноқулайликлар туғдираётганида ходимнинг иш унумдорлиги пасайиши табиий. Шундай экан, вакцина олган ходимга ўз соғлиғига эътиборли бўлиши учун шароит яратиб берган афзалдир.\nЎтган йили мамлакатимизда қатъий карантин талаблари ҳукм сурганида имкони бор ташкилотлар ўз ходимларини масофавий меҳнатга ўтказди. Компьютер орқали бажариладиган ишларда уйдан туриб меҳнат қилиш иш сифатига таъсир қилгани йўқ. Демак, бу амалиётга вакцина олган фуқаро манфаати юзасидан ҳозир ҳам қисман мурожаат қилишга ҳақлимиз.\nАфсуски, мазкур масалага парламент томонидан жиддий ёндашилмаган. Ваҳоланки, қонунлар бир томонлама эмас, мукаммал яратилиши лозим. Иш берувчига фақат ҳуқуқ берилган, лекин унга мажбуриятлар ҳам юклатиш зарур. Депутатлар ва сенаторлар нега ушбу омилларни назардан четда қолдиришган, деган таассуфдамиз», деган Абдуҳалимов.\nПрезидентликка номзоди қўйилган партия раҳбарлари бундай фаолликни бошлаб юборишгани эътиборга молик. Масалан, яқинда «Миллий тикланиш» партияси раҳбари Алишер Қодиров Жиноят кодексига янги боб қўшишни таклиф қилиб чиққанди.\nвакцина Баҳром Абдуҳалимов


Россияда Мусулмон шифокорлар иттифоқи тузилди - Hidoyat.uz\nАсосий саҳифа Янгиликлар Дунё янгиликлари Россияда Мусулмон шифокорлар иттифоқи тузилди\nЧоп этилди Oktabr 10, 2019 Россияда Мусулмон шифокорлар иттифоқи тузилдиda fikr bildirishni o'chirish\nРоссияда илк бор Мусулмон шифокорлар ва тиббиёт ходимлари иттифоқи ташкил этилди. Иттифоқ президенти Рамиль Хисамовнинг «Татар-информ» нашрига маълум қилишича, янги тузилмага тиббий маълумотга эга мусулмонлар аъзо бўлиши мумкин.\n– Иттифоқимиз жамиятдаги талабдан келиб чиққан ҳолда, Ислом қоидаларига жавоб берувчи ҳалол тиббий хизматлар кўрсатиш мақсадида ташкил этилди. Биз суннатга мувофиқ қандай овқатланиш, ухлаш, яшаш кераклигини ўргатамиз, – деди Хисамов.\nҚайд этилишича, нафақат олий ва ўрта тиббий маълумотга эгалар, балки тиббиёт ўқув даргоҳининг талабалари ҳам иттифоққа қўшилиши мумкин. Асосий шарт – мусулмон бўлиш.\nИдишнинг оғзидан ичиш макруҳдир


XXVII РЕСПУБЛИКА ҚОРИЛАР МУСОБАҚАСИ ЯКУНИГА ЕТДИ\nЖорий йилнинг 26 апрель куни Тошкент шаҳридаги «Хўжа Аламбардор» жомеъ масжидида Ўзбекистон мусулмонлари идораси тасарруфидаги Тошкент Ислом институти ва ўрта махсус Ислом билим юртлари, ҳамда Тошкент Ислом университети талабалари ўртасида Қорилар мусобақаси кўрик-танловининг Республика босқичи бўлиб ўтди. Бу галги мусобақа ҳар йилгидан ҳам кўтаринки руҳда ўтди ва унда жами 27 та иштирокчи қатнашди.\nАнжуман Давлат мадҳияси билан очилди. Қуръон тиловатидан кейин эл-юрт ҳаққига эзгу дуолар қилинди. Ўзбекистон мусулмонлари диний идораси раиси муфтий Усмонхон Алимов ҳазратлари дуо сўнгидан кириш сўзи қилиб, ушбу мусобақаниннг аҳамияти, унинг азиз халқимиз ҳаётида тутган ўрни ҳақида тўхталди. Шунингдек, давлатимиз раҳбарияти тарафидан турли соҳаларда олиб борилаётган кенг кўламли ислоҳотлар алоҳида эсга олиниб, келажакада юртимизда ўтказиладиган Қуръон мусобақаларини халқаро миқёсга олиб чиқиш ниятлари ҳам борлигини таъкидлаб ўтди.\nМустақиллик йилларида анъанага айланган бу қутлуғ тадбир халқимизнинг Қуръонга бўлган муҳаббатини ошириш баробарида кишиларимиз ўртасида меҳр-муҳаббат ва ўзаро тотувлик руҳини таратиб, ижтимоий бирдамлик ришталарини мустаҳкамлаб келмоқда.\nМусобақа Vakillik.uz, Mehrob.uz, Kamolon.uz ва Quran.uz сайтларининг фейсбукдаги саҳифаси орқали онлайн тарзда узатиб турилди. Улар орқали мусобақани 50.000дан зиёд томошабинлар кузатиб турдилар.\nМусобақада аввал ҳофизи Қуръонлар ва қориларнинг қироатлари, пешиндан сўнг ҳофиза қизлар ва қориялар қироатлари баҳоланди. Натижалар қуйидагича бўлди:\nҲифиз йўналиши бўйича қатнашган қориларнинг ғолиблари:\nОлий ўрин: Имом Бухорий номидаги Тошкент Ислом институти талабаси Раҳмонберди Абдулазиз қори. Умумий балл ‒ 477.\n1-ўрин: «Сайид Муҳиддин Маҳдум» мадрасаси талабаси Абдумаликов Сирожиддн қори. Умумий балл ‒ 475.5.\n2-ўрин: «Кўкалдош» мадрасаси талабаси Абдумаликов Низомиддин қори. Умумий балл ‒ 467.5.\n3-ўрин: «Мир Араб» мадрасаси талабаси Мирбобоев Мираббос, 463 балл билан.\nҚироат йўналиши бўйича қатнашган қориларнинг ғолиблари:\n1-ўрин: «Фахриддин ар-Розий» ўрта махсус Ислом билим юрти талабаси Ҳомидов Муҳаммадюсуф. Умумий балл ‒ 473.\n2-ўрин: «Муҳаммад ал-Беруний» ўрта махсус Ислом билим юрти талабаси Пирхонов Насибилло. Умумий ҳисоб 466,5 балл.\n3-ўрин: «Мир Араб» ўрта махсус Ислом билим юрти талабаси Аҳмаджонов Қодирали, умумий ҳисобда 461 балл билан.\nАёл-қизлар ўртасида ўтказилган мусобақада ҳифз йўналиши бўйича қатнашган қориялар бўйича;\n1- ўрин: «Хадичаи Кубро» аёл-қизлар ўрта махсус Ислом билим юрти толибаси Исоқжонова Муҳсина, умумий ҳисобда 469 балл билан;\n2-ўрин: Тошкент Ислом Институти толибаси Нурматова Шоҳиста, умумий ҳисобда 434 балл олди;\n3-ўрин: «Жўйбори Калон» аёл-қизлар ўрта махсус Ислом билим юрти толибаси Яҳъяева Шаҳноза. Умумий балл ‒ 423,5.\nАёл-қизлар ўртасида ўтказилган мусобақада қироат йўналиши бўйича қатнашган қориялар бўйича:\nОлий ўрин: Тошкент Ислом Институти толибаси Нажмиддинова Робия, умумий ҳисобда 413,5 балл олди.\n1-ўрин: «Хадичаи Кубро» аёл-қизлар ўрта махсус Ислом билим юрти толибаси Умаралиева Эъзозахон, умумий балл ‒ 409.\n2-ўрин: «Жўйбори Калон» аёл-қизлар ўрта махсус Ислом билим юрти толибаси Ўринова Лутфия, умумий ҳисобда 407 балл.\n3-ўрин: Тошкент Ислом университети толибаси Жалолиддинова Маҳфузахон умумий ҳисобда 352 балл билан.\nМусобақа сўнгида Ўзбекистон мусулмонлари идораси раиси ўринбосари Абдулазиз Мансуров ғолибларга махсус шаҳодатнома ва фахрий ёрлиқлар ҳамда барча мусобақа иштирокчиларга эсдалик совғалар топширди.\nБарча қори ва қорияларимизни ютуқлари билан қутлаймиз, Аллоҳ Ўзи муборак қилсин! Ушбу Қуръон байрами барчаларимизга муборак бўлсин! Бундай тадбирларнинг кўлами ва сифати янада зиёда, эл-юртимиз учун хайру баракаси мўл бўлсин!


5та одатий нарса келажакда йўқолади | LifeHaq.uz\nШиддат билан одимлаб бораётган тараққиёт биз учун одатий бўлган нарсаларни ўтмишда қолдирмоқда. Эҳтимол, фарзандларимиз нақд пул, USB-флешкалар ва театрга қоғоз билетлар нималигини зўрға эслай олар. Қуйида дискетлар ва аналогли телефонлар каби тез орада ўтмишнинг бир бўлагига айланадиган нарсалар рўйхатини келтирамиз.\n1. Босма оммавий ахборот воситалари\nStatista маълумотларига кўра, АҚШдаги босма маҳсулотдан олинадиган даромад сўнгги йилларда 3 миллиард долларга камайган ва камайишда давом этмоқда.\nБосма медианинг ниҳояси ҳақида 2014-йилда ўтказилган “Келажак медиаси” халқаро форумида башорат қилинган эди. Мутахассисларнинг тахминига кўра, босма ОАВнинг рақамли нашрлар билан якуний алишуви яқин 10 йил ичида юз беради.\nРақамли ва мобил муҳит босма оламни четга суриб чиқармоқда. Жамиятимизда интернет даврида туғилган одамлар фоизи ошиб бораётгани туфайли, босма нашрлар сони тобора қисқариб бормоқда. Яқин келажакда ҳар бир билборд, автобусдаги реклама ёки янгиликлар манбаи электрон шаклда томоша қилинади ва ўқилади.\n2. Чипталарнинг кассалари ва оффлайн хариди\nБосма маҳсулотлар ортидан аста-секин турли тадбирларга чипталар харид қилиш ҳам ўтмишга кетади. Ҳозирча офлайн-кассалар етарлича маблағ тўпламоқда, аммо янада қулай, тезкор ва арзон онлайн-харид уларга ҳеч қандай имкон қолдирмайди. Айниқса рақамли технологияларнинг тарқалиш суръатлари ҳисобга олинса: сўнгги уч йил ичида Ўзбекистонда смартфонлар ва планшетлардан фойдаланувчиларнинг сони бир неча маротабага ошган.\nШунингдек, чипталарни онлайн харид қилиш учун янги қулай хизматларнинг пайдо бўлиши чипта сотиладиган кассаларнинг йўқолишига сабаб бўлмоқда. Онлайн хизматлар ёрдамида чиптани сотиб олишдан ташқари, томошаларга оид шарҳларни ўқиш, шахсий тавсияларни олиш, шунингдек акцияларда иштирок этиш орқали пул тежаш мумкин.\n3. Нақд пул\nНақд пулнинг оммабоплиги тобора камайиб бормоқда. Европанинг айрим давлатларида ҳозирданоқ нақд пулсиз тўловлар нақд пулларни четга суриб қўйган. Масалан, Швецияда 2015-йилда нақд пул ўтказмалари мамлакатдаги барча тўловларнинг атиги 2 фоизини ташкил қилган. Прогнозларга кўра, 2021-йилда бу рақам 0,5 фоизгача пасаяди. Шунга қарамай, Европа давлатлари ва АҚШдан фарқли равишда, Ўзбекистон аҳолисининг катта қисми ҳозирча нақд пулни афзал кўради.\n4. Пароллар ва ПИН-кодлар\nҲозирда пароллар бутун дунё бўйлаб кенг тарқалган, бироқ вақт ўтиши билан рақамлар ва ҳарфлар бирикмалари янада ишончли тизим – биометрикага ўрин бўшатиб беради.\nБармоқ изларини сканерловчи Touch ID технологиясига эга дастлабки Apple смартфонлари 2013-йилда пайдо бўлган, ҳозирда эса бутун дунё бўйлаб бундай қурилмаларнинг сони миллиарддан ошган. 2016-йилда кўзнинг рангдор пардасини сканерлайдиган Samsung Galaxy Note 7 смартфони ишлаб чиқарилди.\nУшбу биометрик технологиялар ёрдамида телефонни очишдан ташқари, сайтларда пароль киритмасдан рўйхатдан ўтиш ҳамда чекланган фойдаланишдаги ҳимояланган папкани очиш мумкин.\nБиометрик технологиялар банк соҳасига ҳам кириб бормоқда. MasterCard 2016-йилдаёқ АҚШ ва Канадада, сўнгра Европада бармоқ изи ёки юзни таниш ёрдамида тўловларни амалга ошириш имконини берадиган MasterCard Identity Check иловасини тақдим этган. 2017-йилнинг баҳорида MasterCard биометрик аутентификация – тепадаги ўнг бурчакда жойлашган бармоқ изи сканерига эга дастлабки карталарни чиқарди.\nGoode Intelligence тадқиқот компаниясининг башорат қилишича, 2022-йилга бориб биометрик аутентификацияга асосланган 622 миллионга яқин банк мобил иловалари ҳамда махсус датчиклар билан жиҳозланган ва банк иловаларига мос келадиган 160 миллион қурилма пайдо бўлади.\nАйтиш керакки, биометрика бармоқ изи ёки кўз пардаси доирасидан анча четга чиққан. Идентификациялаш учун қулоқлар шакли, томирлар сурати, овоз, юрак уришидан фойдаланиш мумкин. Аллақачон эгасини ўзига хос юрак ритми бўйича танийдиган Nymi Band билакузуги мавжуд.\nБиометрика ҳозирча бозорни ўзлаштирмоқда ва жамият пароллар ҳамда ПИН-кодлардан воз кечишга тайёр эмас. Бироқ, технологияларнинг тезкор ўсиши ҳамда биометрик аутентификация таъминлаши мумкин бўлган хавфсизлик ҳисобга олинса, у яқин келажакда паролларнинг ўрнини босиши мумкин.\n5. Рақамли ахборот ташувчилар\nEricssonMobilityReport маълумотларига кўра, яқин йилларда дунёдаги 70 фоиз одам смартфондан фойдаланади. Мобил тармоқлар 90 фоиз аҳолини қамраб олади, Apple, Dropbox, Google ва Microsoft булутли хизматлари билан эса жисмоний ташувчиларда маълумот сақлаш зарурати йўқолади.\nМаълумотнинг қулай сақланиши, исталган қурилмалардан кириш, ташувчи синиши туфайли маълумотларни йўқотиш хавфининг йўқлиги – вақт ўтиши билан буларнинг бари USB-флешкалари ва айниқса CD-дискларга имкон қолдирмайди. Улар магнитофонлар учун мўлжалланган дискеталар ва кассеталар билан бирга ўтмишда қолади.\nНима деб ўйлайсиз, яна қайси одатлар тез орада маиший ҳаётимиздан йўқоларкин?\n10/11/2020 12:00:00 16 0 Манба: lifehacker.ru


“Рома” янги трансферни ҳал қилди\n18 июнь, 09:32\n“Лилль” ва Туркия миллий терма жамоаси ҳимоячиси Меҳмет Зеки Челик “Рома”га ўтишга тайёрланмоқда, деб хабар берди Foot Mercato.\nРимликлар ўнг қанот ҳимоячисини ўз сафига қўшиб олиш учун францияликларга 8,6 миллион евро бадал тўлашга розилик берган. Бу истеъдодли ўйинчини "Рома" бош мураббийи Жозе Моуриньо шахсан ўз жамоасида ўйнашини хоҳлаётган эди.\nАйни пайтда музокаралар якуний босқичга келди ва тез орада бу трансфер расман эълон қилинади.\nЗеки Чалик ўтган мавсумда “Лилль” сафида барча турнирларда 40 та ўйин ўтказиб, ҳимоядаги вазифаларини бажаришдан ташқари, рақиблар дарвозасига учта гол урди ва жамоадошларига уч марта голли пас узатди.


Мувозанат манҳажи ҳақида » Тавҳид\nМувозанат манҳажи ҳақида\n747 марта ўқилган\nCавол: Аҳли суннанинг бидъат аҳли ва уларнинг китобини танқид қилишдаги манҳажи ҳақида (сўрамоқчиман), уларнинг яхшилик ва ёмонликларини эслаб ўтиш вожибми ёки фақат ёмонликлари (эслаб ўтиладими)?\nЖавоб: Аҳли илмнинг сўзларидан шу нарса маълумки, улар огоҳлантириш учун ёмон ишларни танқид қилишади ва ўша кимсалар йўл қўйган хатоларни огоҳлантирув ҳосил бўлиши учун баён қилиб ўтишади. Яхши ишларига келсак, улар маълумдир. Яхши ишлари қабул қилинади. Бироқ мақсад шуки жаҳмия, мўтазила, рофиза ва ўшаларга ўхшашларнинг хатосидан огоҳлантиришдир.\nЭнди улардаги ҳақни баён қилишга ҳожат тушадиган бўлса, баён қилинаверади. Бирор киши: «Уларда ҳаққа эришган жиҳатлари борми? Аҳли суннага қаерда мувофиқ келишган?», деб сўраса ва сўралаётган киши ушбу масалани билса, баён қилиб бераверади. Бироқ энг олий мақсад ва муҳим жиҳати шуки, тоинки савол берувчи ҳазир бўлиши ва уларга мойил бўлиб қолмаслиги учун уларнинг ботилини очиб беришдир.\nШайхга бошқа бир киши савол берди: Бу ўринда мувозанат қилиш керак дейдиганлар бор. Яъники, бир бидъатчини бидъати сабаб одамлар огоҳ бўлиши учун танқид қиладиган бўлсангиз, тоинки унга зулм қилиб қўймаслик учун қилган яхшиликларини ҳам эслаб ўтишингиз керак экан.\nЖавоб: Йўқ, асло бунинг кераги йўқ, асло бунинг кераги йўқ. Шунинг учун ҳам аҳли суннанинг китобларини ўқисангиз, огоҳлантирув ирода қилинганини топасиз. Бухорийнинг «Холқ афъал ал-ибад», «ал-Адаб», «ас-Соҳиҳ», Абдуллоҳ ибн Аҳмаднинг «Сунна» китоблари, Ибн Хузайманинг «ат-Тавҳид» китоблари, «Род Усман ибн ад-Даримий ала аҳл ал-бидаъ» ва бундан бошқа китобларни ўқисангиз, улар бидъат аҳлининг ботил ишларидан огоҳлантириш учун асарларни келтириб ўтадилар. Уларнинг қилган яхши ишларини санаш учун эмас…\nДемак мақсад шуки: уларни қилган ботил ишлари-ю, яхшиликларини ҳаммасидан огоҳлантиришдир. Агар кишининг қилган бидъати куфрга олиб борадиган бўлса, қилган ишларининг сариқ чақалик қиймати йўқдир. Барча қилган яхшиликлари ботил бўлади. Агар қилган бидъати куфрга олиб бормайдиган бўлса, у киши катта хатардадир. Демак мақсад шуки, огоҳ бўлиш вожиб бўладиган хатолар ва оғишишларни баён қилишдир.\nШайх Абдулазиз ибн Абдуллоҳ ибн Бознинг 1413 ҳижрий йили ёз фаслида Тоиф шаҳрида бомдод намозидан кейинги уюштирган дарсларида ёзиб олинган кассетадан қоғозга туширилди.\n/ Фатволар / Манҳаж / Бидъат аҳлига муносабат / Мувозанат манҳажи ҳақида\n• Умматнинг (бугунги аянчли) воқелиги\n• Сафарда рўза тутиш афзалми ёки тутмасликми?\n• Актёрлик ролларида саҳобалар образини яратиш ҳукми


Келинларни ота уйига қишлаб келиш учун юборишади: Тошкентнинг ёнгинасидаги ҳаёт – Пазанда\nГлавная / Жаҳон / Ажоибот / Келинларни ота уйига қишлаб келиш учун юборишади: Тошкентнинг ёнгинасидаги ҳаёт\nBarno Mir 2 weeks ago\tАжоибот, Жамият Comments Off on Келинларни ота уйига қишлаб келиш учун юборишади: Тошкентнинг ёнгинасидаги ҳаёт 35 Показы\nКҳДПнинг Зангиота туман кенгаши раиси Ўзбекистонда “свет”сиз яшаётган маҳалла йўқлигини айтди. Бироқ шу туманда қарийб икки ойдан бери електрсиз яшаб келаётган ўнлаб оилалар бор.\n“Свет” ўчиши, зулматда ўтириб телевизор кўролмаслик беш йил олдинги тарикҳ еди” – Сенат раиси Танзила Норбоеванинг бу гаплари ўтган ҳафта анча муҳокамаларни келтириб чиқарганди.\nСҲу кунларда еса интернетда айни ўша йиғилишда олинган яна битта видео тарқалди. Унда Кҳалқ демократик партияси Зангиота тумани кенгаши раиси Моҳира Акромова Сенат раисига мурожаат қиларкан, бугунги кунда “свет”сиз яшаётган ҳудуд йўқлигини айтади.\n“Свет” ҳамма жойда бор. Ҳозир “свет”сиз жойнинг ўзи йўқ. Ҳатто пойтакҳтда ҳам профилактика сабаб “свет” ўчиб туради. Лекин доимий равишда електрсиз қолаётган бирорта маҳалла йўқ Ўзбекистонда.\nТанзила Камоловна, мен буни кҳалқ вакили, партия кенгаши раиси ва аёл сифатида айтаман. Блогерлар инсоннинг меҳнатини озгина бўлса-да ҳурмат қилсин”, – дейди КҳДП туман кенгаши раиси.\nАфтидан, депутат аёл узоқ-узоқ қишлоқлар емас, айнан ўзи сайланган тумандаги Боғзор маҳалласи аёллари қарийб икки ойдирки зулматда яшаётганидан бекҳабар.\nКун.уз Тошкентнинг биқинида – Зангиота туманидаги Боғзор маҳалласида яшовчи аёлнинг таҳририятга мурожаатини тақдим етади. Кҳулоса чиқариш еса ҳар кимнинг ўзига ҳавола.\n— Қишлоқда яшайдиган аёллар қиш келиши билан електр енергияси йўқлигидан қийналади. Қиш деганда кўз олдимизга чиройли табиат манзараси, қор ялтираши ёки ёмғир томчилаши емас, биринчи навбатда зимистонда ўтирган фарзандларимиз келади. Кҳудди уларнинг келажаги ҳам шу қоронғилик каби бўлиб кўриниши кҳавотир уйғотади одамда.\nТошкент вилояти Зангиота тумани Боғзор маҳалласида яшаймиз. Ҳали қиш келмай туриб, икки ойдан бери електрсиз ўтирибмиз. Ундан аввал газ масаласи оғир еди: газ босими жуда пастлигидан кунлар сал совиши билан мураккаб шароитда қолардик. Ҳозир ҳам об-ҳавога қараб шунақа ҳолат бўлади. Бу ҳам етмагандай “свет”сиз яшаш оилавий муносабатларда ҳам ўзининг салбий тасирини кўрсатяпти…\nПойтакҳтнинг ёнгинасида яшаймиз, бир қадам нарида шаҳар ҳудудига кирувчи маҳаллаларда електр бор. Кўпчилик шаҳардан келин туширган оилалар мажбурликдан келинларини болалари билан ота уйларида “қишлаб” келиш учун юборади. Чунки ёш болалар билан бу шароитда яшаб бўлмайди. Уйларимиз совуқлигидан болалар тинимсиз касал бўлади. Ён қўшним ҳозир тўрт боласи билан онасиникига кетди – қўлида чақалоғи бор еди. Яна бир қўшним уч фарзанди билан бир неча ҳафтадан бери отасиникида яшайди.\nФарзандларимизнинг дарс тайёрлашига имконият йўқ. Кўпчилик ота-оналар кун бўйи ишда бўлишади ва болаларимизга дарс тайёрлатиш, ўқишларини назорат қилиш учун кечки пайт вақт ажратишга тўғри келади. Буни еса биз шам ёруғида бажаряпмиз.\nҲаммамиз битта кҳонада яшашга мажбурмиз, чунки кҳоналарни иситиш катта муаммо. Болаларимиз учун бемалол телевизор кўриш, китоб ўқиш орзуга айланяпти. Она сифатида фарзандларимни чўмилтиришнинг ҳам имконини қила олмаяпман. Бир неча марта қизимни ҳўл сочи билан ётқизиб, шамоллатиб қўйиб роса қийналдик. Музлаткичлар ишламаганидан болаларда овқатдан заҳарланиш ҳолатлариям кузатилди.\nСувимиз ҳам, овқатимиз ҳам електр билан боғлиқ, қиш кунларида газ босими жуда ҳам пасайиб кетади. Ўзим ҳам азбаройи қийналиб кетганимдан болаларимни олиб ота-онамникида яшаб туриш фикрига боряпман. Қиш тугагунча бунақа вазиятга чидашни ўйласам, яшашни истамай қоламан.\nБунақа оғир шароитда яшашни бошидан ўтказмаган одам тушуниши қийин. Ҳаттоки оилада жанжаллар кўпайиши каби муаммолар келиб чиқяпти. Иш профилактика инспекторларининг аралашишигача бориб етади базида. Чунки аёллар, оналар бундай шароитда яшашдан чарчашган.\nЁнимиздаги маҳалладан електр тортиб келиш мумкин, лекин бунинг учун тегишли ташкилотлардан рукҳсат олиш, расмийлаштириш учун кўп вақт талаб қилинади. СҲунинг учун ҳамма шунга чидашга, ҳали келмаган қиш тезроқ тугашини кутишга мажбур бўляпти.\nЕски трансформатор ишдан чиққан, електр узатиш тизими ескирган. Маҳалла аҳли ўз ёнимиздан трансформатор, симёғоч, симларни сотиб олдик. Туманимиздаги “Ҳудудий електр тармоқлари” коркҳонаси кҳодимлари билан шартнома тузиб пул тўлаганимиздан кейин симёғоч ва симларни келиб ўрнатишга ёрдам беришди. Трансформаторни маҳалламиздаги еркаклар, ёши катта инсонлар бошчилигида ўзимиз ўрнатдик. СҲундан кейин ҳужжатлаштириш ишларида ёрдам сўраб туман ҳокимига бир неча маротаба мурожаат қилдик. Вилоят ҳокимлигига ҳам телефон орқали мурожаат қилганимизда бизга амалий ёрдам ўрнига қандайдир телефон номерлар беришади. Ўша номерларга қўнғироқ қилинса, бу билан биз емас, бошқа ташкилот шуғулланади деб яна бошқа жойга йўналтиришади.\nАҳоли ташаббуси билан ўз ҳисобимиздан олинган трансформатор, симёғоч, симлар ҳам номалум сабабларга кўра тармоққа улаб берилмаяпти. Ойлаб светсиз ўтирганимиздаям ҳол сўрайдиган масул топилмади.\nГулмира Тошниёзова ёзиб олди.\nПред. Факебоок биринчиси емас: номини ўзгартирган гигант компаниялар\nСледующая Кандли диабет хакида маълумот аломатлари даволаш


"Ўзингни ўзинг бошла" китоби, Ахмаджон Мелибоев\nНашриётимизнинг Сизга аталган ушбу туҳфасида инсониятнинг кейинги минг йилликдаги буюк ихтироларидан бири дея эътироф этилган мўжиза – китоб, унинг инсон руҳи, маънавий-ахлоқий олами ва дунёқарашига таъсири, садоқатли дўст-ҳамроҳлиги, нажот йўлларини кўрсатувчи беминат халоскор сифатидаги фазилати, китобхонлик одоби, мутолаа маданияти, китоблар қатидаги дур-жавоҳирлардан бошқаларни ҳам баҳраманд қилиш зарурлиги ҳақида мулоҳаза юритилади.\n"Ўзингни ўзинг англа" деган буюк ҳикмат бор. Англаш ва англаниш учун... уйғониш керак. Уйғоқ одам "худди денгиздек мавжланиб яшайди, тўлқинлар уни ушлаб туради", аммо у тўлқинларга суянибгина қолмайди, кулоч ёзади, саодат соҳиллари, илм-маърифат қирғоқлари сари интилади. Буни ҳаракат дейдилар.\nКим бошлайди бу ҳаракатни? Ким унга қувват бағишлайди? Ўзи, ўзидан бошқа ҳеч ким! Бошқалар йўл кўрсатадилар, холос. Ҳамма ўз йўлини кўрсатади ва уларнинг ҳаммаси ўзича ҳақ бўлиб чиқади. Танлаш имконияти эса чексиз. Ўзинг танлайсан, ўзинг бошлайсан ва ўзинг ҳисоб берасан.\nМен мутолаа йўлини танладим. Шу йўлда беҳисоб дур-гавҳарлар топдим.\nСизга ҳам шу йўлни тилайман, азиз ўқувчи.


Хабарингиз бор, Республика махсус комиссиясининг навбатдаги қарорига асосан 4 сентябрь, жума кунидан бошлаб диний ташкилотларда жамоавий ибодатларни (жума ва шанба-якшанбалик диний хизматлар) амалга оширишга рухсат берилди.\nУшбу қарорга мувофиқ, юртимиздаги жоме масжидларда жума намозлари 4 сентябрь, жума кунидан бошлаб адо этилишига рухсат этилди.\nРеспубликамиздаги жоме масжидларда 4 сентябрь кунига қадар жума намозини ўқишга тайёргарлик ишлари олиб борилади. Жума намозлари вақтида қатъий карантин талабларига ҳамда ижтимоий масофа сақлаш қоидаларига риоя этилиши талаб этилади. Жумладан:\n– жума намозини ўтказиш учун ташриф буюрувчилар ўртасида ижтимоий масофани таъминлаш;\n– масжидлар ходимлари ва ташриф буюрувчиларнинг тиббий ниқобда бўлиши;\n– санитария-гигиена ва дезинфекция талабларига қатъий риоя этиш, бино хоналарини доимий равишда дезинфекция қилиш, уларга кириш-чиқиш жойларини пирометрлар,–\n– антисептик воситалар ва дезинфекцион “тўшак”лар билан жиҳозлаш;\n– жума намозидан кейин бино (хона) ва ундаги жиҳозларнинг юза қисмини дезинфекцион воситалар билан тозалаш;\n– бино ва хоналарга, шунингдек, ҳаво айлантириш тизимига зарарсизлантириш анжомларини (ультрабинафша лампалар ва б.) ўрнатиш;\n– тана ҳарорати 37 С ва ундан юқори бўлган ёки инфекция аломатлари мавжуд бўлган ташриф буюрувчиларни киритмаслик;\n– масжидларга кириш ва чиқиш жойларида аҳолининг тўпланишига қатъий йўл қўймаслик каби карантин талаблари жорий этилади.\nДругие материалы в этой категории: « ОНЛAЙН: ҲAДИС ИЛМИ МAКТAБИ УЧУН ИМТИҲОНЛAР БОШЛAНДИ\tХушхабар: жума намози арафасида янги жоме очилди »


БМТ: Қирғизистон бир неча халқаро ҳужжатни поймол этган - BBC O'zbek\nҚирғизистонлик таниқли инсон ҳуқуқлари ҳимоячиси ва журналист Азимжон Асқаров шикоятини кўриб чиққан БМТнинг инсон ҳуқуқлари бўйича қўмитаси ана шундай хулосага келган.\nИнсон ҳақлари бўйича экспертлар ҳайъати Азимжон Асқаровнинг қатор ҳуқуқлари поймол этилганини қайд этган, Қирғизистон ҳукуматидан уни зудлик билан озод этишга ҳамда Азимжон Асқаровга нисбатан Қирғиз маҳкамаси чиқарган ҳукмни бекор қилишга чақирган.\nБМТнинг 18 экспертидан иборат қўмита шундай хулосага келган: Азимжон Асқаров қонунга зид ҳибсга олинган, ноинсоний шароитда тутқунликда сақланган, шафқатсиз қийноқларга солинган ҳамда ўзини маҳкамада ҳимоя қилиш имкониятидан маҳрум этилган.\nАзимжон Асқаров 2010 йил 16 июнда Қирғизистон жанубидаги фожеавий июн воқеаларидан кейин қамоққа олинган.\nУни июн воқеалари жараёнида оммавий тартибсизликлар ташкил қилишда ва маҳаллий милиция зобитини ўлдиришда шерикликда айблашган.\n2010 йил 15 сентябрида Қирғиз маҳкамаси Асқаровни умрбод қамоқ жазосига ҳукм қилган.\nАзимжон Асқаров ўзига қўйилган айбловларни ҳамиша инкор этиб келган.\nАҚШ ҳамда Оврўпо Иттифоқи Азимжон Асқаровга чиқарилган маҳкама ҳукмидан ўз норозиликларини билдириб келганлар, Азимжон Асқаровнинг дастлабки ҳибс пайти шафқатсиз қийноқларга тутилгани маҳкама томонидан инкор этилгани қайта-қайта таъкидланган.\n"А.Асқаровнинг бундай юксак мукофот билан мукофотланиши Қирғиз Республикаси томонидан бизнинг мамлакатимизда миллатлараро тинчлик ва тотувликни мустаҳкамлашга қарши қаратилган атайин амал деб баҳоланади. Қирғиз томони буни мамлакатда халқлар бирдамлигини мустаҳкамлашга қаратилган жараённи қўпоришга қаратилган омил сифатида кўради", дейилади Қирғизистон Ташқи ишлар вазирлиги тарқатган баёнотда.\nАзимжон Асқаров мукофотланганига жавобан Қирғизистон АҚШ билан 1993 йилда имзоланган ҳамкорлик битимини бекор қилган эди.\nТутқунликда сақланаётган Азимжон Асқаров тасвирга туширган видео\n'Ҳужумларни видеога олган инсон ҳақлари фаоли озод қилинсин!'


Hayo haqida. ( 12366 marta o'qilgan) Chop etish\nMunira xonim 07 Noyabr 2007, 12:10:33\nСалафи солиҳлар ва ҳаё.\nАбу Ауъайм «Ҳулстул авлиё» китобида Абдуллоҳ ибн Умар розисллоҳу анҳудан ривост қилинади: «Қурайшдан уч киши одамларнинг снг юзи чиройлиси, снг хулқи гсзали ва снг ҳаёси собитлисидирлар; Абу Бакр Сиддиқ, Усмон ибн Аффон ва Абу Убайда Жарроҳ розисллоҳу анҳумлар».\nИмом Аҳмад қилган ривостда Имом Ҳасан розисллоҳу анҳу ҳазрати Усмон ибн Аффон розисллоҳу анҳуни. у зотнинг ҳаёларини зикр қилиб туриб жумладан: «У уйнинг ичида бслиб, устидан сшик қулфлоғлик турса ҳам устидан сув қуймоқчи бсса ҳаёси кийимини ечиб ташлашга монеълик қилар сди», деганлар».\nMunira xonim 07 Noyabr 2007, 12:11:05\nИмом Бухорий, Муслим, Термизий, Абу Довуд ва бошқалар келтиган ривостда Али ибн Абу Толиб розисллоҳу анҳу қуйидагиларни айтадилар: «А асулуллоҳ соллаллоҳу алайҳи васаллам у кишига Фотимани никоҳлаб берганларида у билан бирга теридан бслган ёпқич, ичига хурмо фатийласи солинган болиш, тош тегирмон, сув идиш ва иккита мешча юборган сканлар. (Фотима онамизнинг сеплари мазкур нарсалардан иборат бслган).\nБир куни Али Фотимага: «Аллоҳ ҳақи, қудуқдан сув тортавериб ксркрагим оғриб кетди. Аллоҳ отангга асирлар берди. Бориб бирорта хизматчи ссрасанг қандоқ бсларкин?» деди.\n«Мен ҳам тош тегирмонни айлатиравериб қслларим қавариб кетди», деди ва А асулуллоҳ соллаллоҳу алайҳи васалламнинг ҳузурларига борди. А асулуллоҳ соллаллоҳу алайҳи васаллам унга: «Аимага келдинг, қизим?» дедилар.\n«Сизга салом бергани келувдим», деди Фотима ва у зотдан ссрашга ҳаё қилиб ортига қайтди.\n«Аима қилдинг?» деди Али унга.\n«У зотдан ссрашга ҳаё қилдим», деди.\nКейин икковлари биргалашиб Аабий соллаллоҳу алайҳи васалламнинг ҳузурларига бордилар ва Али:\n«Ай Аллоҳнинг А асули! Қудуқдан сув тортавериб ксркрагим оғриб кетди», деди.\n«Мен ҳам тош тегирмонни айлатиравериб қслларим қавариб кетди. Аллоҳ сизга асирларни ва кенгликни берди. Бизга хизматчи беринг», деди Фотима.\n«Аллоҳга қасамки, сизларга бериб, аҳли суффаларни очликдан қоринлари бутишиб турган ҳолда қсс олмайман. Мен уларга бергани нафақа топа олмай турибман. У(асир)ларни сотиб тушган маблағни сшаларга инфоқ қилмоқчиман», дедилар.\nMunira xonim 07 Noyabr 2007, 12:11:28\nУлар қатийфа — теридан бслган ёпқичларга кириб ётганларида Аабий соллаллоҳу алайҳи васаллам олдиларига келдилар. Икковлари уни бошларига ёпсалар оёқлари очилиб қолар, оёқларига ёпсалар бошлари очилиб қолар сди. Улар сапчиб турдилар. У зот:\n«Жойингиздан қимирламанг! Мен сизларга мендан ссраган нарсангиздан ксра схшироқ нарсанинг хабарини берайми?» дедилар.\n«Бир калималарки, уларни менга Жаброил таълим берди. Ҳар намоздан кейин сн марта Аллоҳга тасбиҳ айтасизлар. Ўн марта ҳамд айтасизлар. Ўн марта такбир айтасизлар. Тсшакларингиздан жой олганлирингизда сса, сттиз уч марта тасбиҳ айтинглар. Ўттиз уч марта ҳамд айтинглар. Ўттиз тсрт марта такбир айтинглар», дедилар у зот.\nУмар розисллоҳу анҳу: «Кимнинг ҳаёси оз бслса, парҳезкорлиги озасди. Кимнинг парҳезкорлиги оз бслса, қалби слади», деганлар.\nИбн Масъуд розисллоҳу анҳу: «Одамлардан ҳаё қилмаган, Аллоҳ таолодан ҳам ҳаё қилмайди», деганлар.\nИсс ибн Қурра раҳматуллоҳи алайҳ: «Умар ибн Абдулазизнинг ҳузурида сдим. Унинг олдида ҳаё зикр қилинди ва одамлар:\n«Ҳаё диндандир», дедилар.\n«Йсқ! Ҳаё диннинг ҳаммасидир!» деди.\nMunira xonim 07 Noyabr 2007, 12:11:57\n1. Ҳаё иймон хислатидандир.\n2. Ҳаё Ислом гсзаллигидандир.\n3. Ҳаё Аллоҳ таолодан хижолат бслиб маъсистни тарк қилишдир.\n4. Ҳаё Аллоҳ таолога муҳаббат қилиб, тоатга берилишдир.\n5. Ҳаё бу дунё ва охират шармандалигидан узоқлаштиради.\n6. Ҳаё иймон шсъбаларининг аслидир.\n7. Ҳаё сз сгасини виқорли қилади.\n8. Ҳаё анбиёлар, саҳобалар, тобеъинлар ва авлиёларнинг сифатидир.\n9. Ҳаё Аллоҳ таолонинг ва одамларнинг муҳаббатига сазовор қилади.\nБас, ҳар бир банда ҳаёли бслиш ҳаракатида бслсин.\nMuslimaat.uz dan olindi...\nChustiy 11 Noyabr 2007, 20:53:34\nBu mavzuni ochgandan ham, bu mavzuni oqigandan ham, bu ma'lumotlarni bizlargacha yetib kelishigacha sabab bo'lgan insonlardan ham va alabtta bu satrlar muallifi Shayh MSMY hzratlaridan ham Alloh rozi bo'lsin.


Тереза Мэй Сурияга ҳужум юзасидан изоҳ...\n14.04.2018 11:30 0 11753\nБугун, 14 апрель куни Буюк Британия бош вазири Тереза Мэй қироллик ҳарбий кучларининг Сурияга ракета зарбаси берганини изоҳлади. Бу ҳақда «РИА Новости» хабар бермоқда.\n«Руслар БМТ Хавфсизлик кенгашининг Дума шаҳридаги кимёвий ҳужум юзасидан мустақил текширувига қарши овоз беришди, натижада Суриядаги ҳукмрон режимнинг кимёвий қурол қўллашига чек қўйиш учун бошқа амалий чора қолмади»,—дея баёнот берган вазир.\nБундан ташқари Мэй ушбу ҳужумдан мақсад Сурия ҳукуматини ағдариш эмас, уни «тийиб қўйиш» эканини маълум қилган.\nБундан аввалроқ, Германия ва Италия мазкур ҳужумда қатнашмаслиги ҳақида эълон қилган эди.\nСурия Тереза Мей\nСиёсат 13/03, 15:15


Шавкат Мирзиё масхарабозлик аравасидан тушолмаяпти: У аввал деҳқонларга аҳмоқона маслаҳатлар берарди, энди завод ишчиларига бермоқда - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n14:21 - Шавкат Мирзиё масхарабозлик аравасидан тушолмаяпти: У аввал деҳқонларга аҳмоқона маслаҳатлар берарди, энди завод ишчиларига бермоқда\nЎзбекистонда ҳукмронлик қилаётган тожиклар режимининг бош қўғирчоқ ахборот воситаси ЎзА бугун кечаси хабар қилишича, кеча, яъни 2019 йил 12 июнь куни Президент Шавкат Мирзиё Тошкент Қишлоқ Хўжалиги Техникаси Заводига ташриф буюриб, бу ерда амалга оширилаётган инвестиция лойиҳалари билан танишибди ва ўзи аввал берган оламшумул таклифлар қандай амалга оширилаётганини кўриш билан бир қаторда, яна оламшумул маслаҳатлар берибди.\nАввалги номи “Тошкент Трактор Заводи бўлган” бу корхона ҳаромий Ислом Карим замонида кучли иқтисодий рақобатга, замонавий бозор талабларига дош беролмай қолган ва оқибатда Совет замонида гуркираб ишлаган корхонанинг бино ва линиялари қаровсизликдан тўкилиб бораётган экан. Шавкат Мирзиёнинг ташаббуси билан 2016-2017йилларда корхонада буюк ишлар қилинганмиш, бундан руҳланиб кетган Ўзбекистон Президенти кеча янада буюк ташаббусларни олға сурганмиш. Бу улуғ ташаббуслар натижасида ўтган йили 10 миллион доллар, жорий йилнинг биринчи ярмида эса 15 миллион долларлик қишлоқ хўжалиги техникаси экспорт қилинганмиш.\nАммо, авваллари қанча экспорт бўлгани мутлақо тилга олинмайди. Шундан ҳам тушунса бўладики, ЎзАнинг бугунги хабари Совет замонининг ёлғонларидан бошқа нарса эмас.\nШавкат Мирзиёнинг кечаги таклифлари ҳам навбатдаги масхарабозликдан бошқа нарса эмас. Шундай маслаҳатлардан биттасини келтирамиз: “Бизга рақобатбардош техника керак, қўшимча қиймат зарур. Тизим корхоналарида минглаб одамлар ишлаши лозим. Бугун белгиланган мақсадларни ким амалга оширади? Мутахассис. Нима амалга оширади? Ақл, билим, меҳнат.”\nҚаранг, бечора Шавкат Мирзиёга кўра, Ўзбекистон халқи ҳамма нарсанининг мотори “ақл, билим ва меҳнат” эканлигини ҳам билмас экан. Бир маҳаллар унинг таклифлари билан деҳқонлар аччиқ гармдор экиш билан шуғулланишга киришиб шарманда бўлган эдилар, энди Тошкент Қишлоқ Хўжалиги Техникаси Заводининг ишчи ва хизматчилари шарманда бўлишади.\nЭй, ўзбеклар, кўзингизни очинг, бундай Президент ва унинг тожиклар режими билан келажагимиз йўқ. “Бирлик” Халқ Ҳаракати Партиси ва унинг жарчиси “Ҳаракат” Агентлиги йиллардан бери айтиб келаётгандек, Ўзбекистонда фундаментал сиёсий ва иқтисодий ислоҳотлар ўтказиш керак. Халқ майдонларга чиқиб, айнан шундай ислоҳотларни талаб қиладиган вақт келмоқда.\nДарвоқе, ЎзАнинг хабарига ҳамманинг жонига тегиб бўлган Шавкат Мирзиёнинг расми қўйилган холос. Биз у расмни бу хабарга қўйиб ўтирмадик.


Иқтисодиёт 05.07.2019 249\nТадбиркорликни бошлаш учун, албатта, яхши ва пухта ишлаб чиқилган бизнес-режа керак. Бироқ шунинг ўзи муваффақият қозониш учун етарли бўлмайди. Озми-кўпми, сармоя ҳам керак. Чунки ишнинг олға силжиши кўпинча маблағга бориб тақалади. Айтайлик, ишлаб чиқаришни йўлга қўймоқчисиз. Табиийки, асбоб-ускуна, технология зарур. Хомашёсиз ҳам маҳсулот чиқариб бўлмайди. Буларнинг ҳаммаси пулга сотиб олинадими? Демак, шахсий жамғармангиз ё четдан молиявий кўмак бўлсагина, муродингиз рўёбга чиқади.\nАҳамиятлиси, Қарши туманилик Адҳам Эгамбердиевнинг мустақил бизнес бошлашига на униси, на буниси қўл келган. Ҳали талабалик пайтидаёқ тадбиркорликка иштиёқ қўйган ишбилармон эса мақсадини барибир амалга оширган. Нима қилган, дейсизми? Иккиланиб ўтирмай, бу ишга бир-неча ойлик стипендиясини тиккан. Натижа чиқишига қатъий ишонган. Тўғри, дастлаб кичикроқ йўналишда фаолиятини ташкил этган. Айни пайтда эса у раҳбарлик қилаётган "Турди Муаззам сервис" оилавий корхонасида мавжуд тармоқлар аввалгидан жуда кўп.\n- 6 йил аввал ҳаммасини ганчкорликдан бошлаганман, - дейди тадбиркор. - Кичикроқ ҳажмда бўлса-да, турли ганчкорлик маҳсулотларини ишлаб чиқарганмиз. Ўтган йиллар давомида эса ишимиз анча ривожланди. Фақат қурилиш саноатида ишлаб, бир қанча янгидан-янги материаллар тайёрлашни ўзлаштирдик. Айниқса, бунда пардозлаш воситалари асосий ўрин тутади. Кўпдан буён харидорларга йўлакбоп ва деворбоп плиталар таклиф этаяпмиз. Кўпинча безак сифатида ишлатиладиган рангли ғишт ясаш ҳам кенг йўлга қўйилган. Ўтган йили эса мебель жиҳозлари ишлаб чиқаришга киришдик. Шу мақсадда дастгоҳлар ва ускуналар харид қилдик. Аҳоли ва давлат ташкилотлари буюртмаси асосида бир неча турдаги меҳмонхона, офис ва ётоқхона буюмларини етказиб бераяпмиз.\nТадбиркор ўз соҳасидаги янгиликларни беэътибор қолдирмаслиги навбатдаги ютуқларидан ҳам маълум. Адҳам Эгамбердиевнинг айтишича, у биринчилардан бўлиб ҳудудда янги маҳсулот - эпоксидли тўшама ишлаб чиқаришни йўлга қўйган. Бугун бу қурилиш материали ҳам айрим афзалликлари боис ўз харидорини топаяпти. Ишбилармон ҳозирда бу тармоқ истиқболи импорт хомашёга боғлиқ экани, келгусида уни тайёрлашни бир қадар маҳаллийлаштириш нияти ҳам борлигини таъкидлайди.\nБизнесмен фақат шулар билан кифояланса ҳам эътирофга лойиқ бўлар эди. Аммо у жуда изланувчан экани, бозор талабини яхши билиши қуйида ҳам кўринади. Корхонада бугунги кунда яна бир харидоргир маҳсулот - маиший ва ишлаб чиқариш мақсадида фойдаланиладиган иситиш қозонлари ҳам ясалмоқда. Ёнилғи сарфини камайтириш имконини берувчи бу товарнинг 4 хил ўлчамдагиси тайёрланаяпти, маҳсулотга тегишли тартибда сертификат олинган. Стипендияни бизнесга тикиб, бугун фаолияти қамровини шу даражага етказа олган ишбилармон 10 нафардан зиёд ишчини даромадли қилаётгани ҳам эътиборга моликдир.


Қўқонда йирик ўғрилик жинояти фош этилди. Хабарларга қараганда маҳаллий оилавий тадбиркор — Р.И. хонадонидаги сейфдан жуда кўп миқдорда (етти юз беш минг АҚШ доллари!) пул ўғирлангани ўтган йилнинг баҳорида аён бўлган. Бироқ жабрланувчилар ўғри узоқдан эмас, «ўзларининг ичидан» бўлиши эҳтимолидан келиб чиқиб, то калаванинг учи топилмагунча бу ҳақда тегишли органларга хабар беришдан тийилишган. Натижада хонадон аъзоларининг ўзлари кузатув ишларини олиб бориб, ўн бир ой деганда муайян далилларга эга бўлгачгина, ички ишлар органига мурожаат қилишган.\nЎтказилган суриштирувлар гумонларни тасдиқлаган: дарҳақиқат, шунча пулни бегона уриб кетмаган экан: у шу хонадон ҳайдовчиси И.А. бўлиб чиққан. Унга шу хонадон келини ёрдам бергани айтилмоқда. Айни пайтда И.А. ҳибсга олинган. Бу ҳақда “хабар.уз” маълум қилмоқда.\nМаълум бўлишича, айни пайтда ҳибсдаги И.А.нинг «иши»дан ўз вақтида қандайдир йўллар билан хабар топган бир таниши (у ҳам тадбиркорлар оиласига яхши таниш) унга «қилмишини айтиб бериш» билан таҳдид қилиб, юз минг АҚШ долларига яқин пул «ишлаб» олади.\nҲибсдаги И.А.нинг онаси фуқаролик ишлари бўйича Фарғона туманлараро суди судьяси экани айтилмоқда. Гумондорнинг отаси ҳам ҳуқуқ соҳасига бегона эмас: анча йиллар суд тизимида ишлаб, айни пайтда адвокатлик амалиёти билан шуғулланган.


АҚШ: мусулмон йигит ҳомиладор аёлнинг ҳаётини асраб қолди | Azon.uz - Ахборот-таҳлилий портал\n1642 10:20 19.04.2022\nСаҳарликдан бир неча соат ўтиб Хари Бенкада одатдагидек метрога тушган. Шу куни Бруклин метросида содир бўлган отишмада жазоирлик мусулмон йигит ҳаётини хавф остига қўйиб ҳомиладор аёлни ҳаётини сақлаб қолди.\n“Дастлаб мен отишма бўлганини билмагандим. Сиз кўраётган кадрларда тутун ва одамлар югуриб кетяпти... мендан сал нарида ҳомиладор аёл бақиришни бошлади. Мен уни хавфсиз жойга олиб ўтишга ҳаракат қилдим ва танам билан ўқдан тўсдим”, – деган у.\nПолиция отишма содир этишда гумонланаётган 62 ёшли Фрэнк Жеймс чоршанба куни Манхэттенда қўлга олинди. У поездда 33 марта ўт очишда айбланмоқда.\nҲодиса оқибатида 29 киши яраланди.\nМахсус Ислом мусулмон аёл ҳомила саҳарлик полиция\n589 23:18 06.07.2022


«Толибон» бола ўғирлаганларни қатл этди. Улар орасида ўзбекистонлик аёл борлиги иддао қилинмоқда | Azon.uz - Ахборот-таҳлилий портал\n7078 15:55 13.09.2021\n«Толибон» ҳаракати хавфсизлик хизмати Мозори Шарифда бола ўғирловчилар тўдаси тугатилгани ва тўрт нафар вояга етмаган бола озод қилинганини эълон қилди, деб хабар беради Aamaj News.\n«Толибон» бу махсус операцияни душанба куни кечаси ўтказган. Уларнинг сўзларига кўра, одам ўғирлаш тўдасида тўрт афғон эркак ва бир ўзбек аёл бўлган. Уларнинг ҳаммаси ўлдирилган.\nБироқ Sputnik Афганистан телеграм канали Афғонистоннинг Aamaj News янгиликлар агентлиги хабарига таяниб, аёлни Ўзбекистон фуқароси деб ёзган.\nAzon.uz таҳририяти мазкур масалага аниқлик киритиш мақсадида Ўзбекистон Республикаси Ташқи Ишлар вазирлигига қўнғироқ қилди. Вазирлик матбуот хизмати бундай маълумот мавжуд эмаслиги, аниқлаштириб ТИВ сайтида маълум қилишларини айтди.\nТолибон бола ўғри қатл ўзбекистонлик аёл Махсус\n1324 14:05 22.01.2022\nАфғонистонга мўлжалланган вертолётлар Украинага берилади\n1713 08:25 22.01.2022\nНорвегия «Толибон»ни Ослода гуманитар ёрдам бўйича музокарага таклиф қилмоқда\n272 16:49 21.01.2022\n1557 11:30 20.01.2022\n700 10:05 20.01.2022\n1855 14:06 19.01.2022